qundao/data-zh-poetry huggingface dataset:
别意寄友人
作者：王称
朝代：明

北风吹浮云，飞度秦淮水。西江与之驰，迢迢去千里。端居怀离忧，对此曷能已。在昔巧笑言，宛若双飞翰。别来不须臾，邈在天南端。为君启瑶琴，临风时一弹。中有白雪操，哀响声未阑。日月有弦望，寒暑亦循环。弃置苟不移，相期金石坚。
到南湖草堂
作者：王称
朝代：明

草堂旧隐白云边，湖上春风耐醉眠。别去松楸频入梦，重来猿鹤又经年。移文漫假山灵诮，谢病终须圣主怜。明发江头荀御动，晚林重锁绿萝烟。
剑潭歌送董大令还晋江
作者：王称
朝代：明

两山何来势峥嵘，山下碧潭秋水清。昔人宝剑化神物，至今白日风雷争。送君南行感畴昔，秋深拥棹蛟龙窟。醉起登舻牛斗烂，夜凉击汰精灵出。千里寒流赴海深，宦游同到海天溟。明朝霄汉还相会。未必牛刀叹陆沉。
南宫呈大宗伯
作者：王称
朝代：明

东壁文章映列曹，南宫冠盖富英髦。名垂霄汉当时重，身接风云盛世遭。花引炉香闻整佩，风移扇影见挥毫。蓬莱宴罢春云集，鴳鹊朝回朔雪高。坐客尽携毛遂颖，故人曾赠吕虔刀。独怜璧海才华地，久逐词林姓字叨。已睹重光歌舜禹，更期独步访巙皋。天瓢若借恩波及，未必临风叹二毛。
南海刘阃帅席间有成
作者：王称
朝代：明

雨收云散海天空，万里相逢兴不穷。画戟辕门閒夜月，高堂粉署坐薰风。也知弓剑长悬久，且仗壶觞宴坐同。枥马乱嘶邀上客，佩鱼初妥列群公。芳尊琼醴蒲萄色，锦席雕盘荔子红。作客久经南瘴远，当筵偏激剑歌雄。玉绳低绕双星外，银甲移来一笑中。醉后忽思骠骑幕，灯前含笑看吴鸿。
南海登粤王台
作者：王称
朝代：明

载酒豁清眺，啸歌粤台巅。粤台久寂寞，海色空苍然。荒城南斗外，碧草春风前。云木隐暝色，落日哀啼鹃。缅怀全盛日，万里恢疆躔。疏封赤社大，列雉南溟专。兹台一何高，頫视如控弦。运化神物改，代往陵谷迁。千金买辩士，古瓦空寒烟。惟有山僧来，此地开梵筵。讽呗发深夜，钟鼓罗诸天。观物理则如，倏往犹千年。谁将岘山泪，为洒南云边。
南海郡庠宴集书赠董郡博
作者：王称
朝代：明

高堂辍弦诵，秩秩敷宾筵。朋来何雍容，对此方穆然。劝酢礼有加，陟降容无偏。芳兰发中座，品物罗庶笾。是时海雨至，须臾遍南天。夏日如凉秋，清风洒轩悬。酣情久已畅，秉德良益虔。用言赋兹什，以代伐木篇。
历峰兰若宿伟上人禅房
作者：王称
朝代：明

烟林晚苍苍，白石开禅扉。閒中叩幽寂，恍似东林时。大千息群动，水月破阴霏。出世逢真僧，允矣旃檀枝。空香出深竹，梵贝诸天随。真源寂无取，化有潜一机。嗟我食色身，未能释群疑。尝希妙高聚，洞豁杳莫窥。因心了众幻，稽首成皈依。
又四首
作者：王称
朝代：明

六龙晓驾出居庸，万里沙场一扫空。无限山川归奏凯，一时天地为昭融。旗翻鱼海三秋雪，马？狼居万里冰。五夜旄头横阵落，六师齐和凯歌声。燕支山下起秋风，饮马河边日射虹。从此玉门开不闭，欣逢南北一家同。六符同睹泰阶悬，壮士长歌北到天。万国衣冠陈玉帛，两京日月照山川。
又四首·其一
作者：王称
朝代：明

六龙晓驾出居庸，万里沙场一扫空。无限山川归奏凯，一时天地为昭融。
又四首·其三
作者：王称
朝代：明

燕支山下起秋风，饮马河边日射虹。从此玉门开不闭，欣逢南北一家同。
又四首·其二
作者：王称
朝代：明

旗翻鱼海三秋雪，马？狼居万里冰。五夜旄头横阵落，六师齐和凯歌声。
又四首·其二
作者：王称
朝代：明
体裁：七言绝句

旗翻鱼海三秋雪，马�狼居万里冰。五夜旄头横阵落，六师齐和凯歌声。
又四首·其四
作者：王称
朝代：明

六符同睹泰阶悬，壮士长歌北到天。万国衣冠陈玉帛，两京日月照山川。
双桂堂为彭进士汝器赋
作者：王称
朝代：明

君家庭前双桂枝，翠芳金粟枝离离。尘世岂同凡木比，云间自有天香吹。人言此种蟾宫得，曾映清光满仙陌。移植君家今几年，日日开帘玩芳色。请看双桂共青青，五柳三槐漫独荣。月中鸾凤交加影，风里虬龙答和声。更爱君家好兄弟，早岁香名折仙桂。君不见庭前此树根不移，直上凌云日相对。
发龙江和同官王洪之作时使节之长沙
作者：王称
朝代：明

朝发龙河津，驾言适南楚。顾兹念王程，临流不遑处。是时长风来，遥空霁疏雨。群山坐灭没，千里但延伫。岂不怀友生，幸此息辛苦。归命谅有期，毋为惜乖阻。
古别离
作者：王称
朝代：明

将军嫖姚北伐时，汉兵五道同出师。使者三河募豪杰，材官半是幽并儿。雁门燕郊一丈雪，交河蹴踏层冰裂。鸟旆遥翻青海云，蛇弓乱射阴山月。青海阴山若个边，芳闺桃李为谁妍。三年玉箸频啼处，万里金钲尚未旋。机中锦字织成久，漫诉相思别离后。鸳被春来夜梦多，龙沙秋尽寒川走。飞书昨夜入咸阳，诏更徵兵屯朔方。苦战匈奴围未解，铁衣著尽边庭霜。边庭风霜那可度，望断关山不知处。衣冠讵惜鸾带赊，楼高枉盼鸿音暮。自古封侯燕颔身，肯思中妇凤楼尘。但令疏勒风烟扫，丼作阳台云雨人。
古剑行赠周辰
作者：王称
朝代：明

杀气贯斗牛，精光何陆离。风胡不可遇，千载令人悲。忆昔干将初铸日，五夜龙池飞霹雳。秋水芒寒鸊鹈膏，虹光锷吐莲花质。当年曾闻易水歌，荆卿不济当如何。从来相随赤帝子，飒飒秋郊泣嫠鬼。乃知神物用有时，风云变化谁能知。祗今萧条镡水上，白日往往蛟龙飞。侠客相看魂欲死，一片雄心许知己。别来夜夜匣里鸣，忆君清泪如铅水。为君摩挲君试看，剑歌有曲君莫弹。从来烈士皆如此，茫茫万古悲风寒。
古意二首寄邹参政济
作者：王称
朝代：明

火旻倏西流，庭柯落疏影。端居掩空闱，怀人思方永。月华漏疏隙，风籁籥玄牝。残编散金帙，鸣琴罢瑶轸。相望更何许，迢迢寄江岭。折芳欲有赠，奈此霜露紧。忧来当何理，一夕变玄鬒。亭亭江上楼，绮窗洞然开。上有愁思妇，感叹当为谁。良人别经年，游宦苦不归。忧来不自媚，堂下寻履綦。感彼三春花，将同秋叶飞。中怀如辘轳，日夜不停移。高堂张素丝，弹作别鹤悲。馀音入云汉，何由使君知。
古意二首寄邹参政济·其一
作者：王称
朝代：明

火旻倏西流，庭柯落疏影。端居掩空闱，怀人思方永。月华漏疏隙，风籁籥玄牝。残编散金帙，鸣琴罢瑶轸。相望更何许，迢迢寄江岭。折芳欲有赠，奈此霜露紧。忧来当何理，一夕变玄鬒。
古意二首寄邹参政济其二
作者：王称
朝代：明
体裁：古风

亭亭江上楼，绮窗洞然开。上有愁思妇，感叹当为谁。良人别经年，游宦苦不归。忧来不自媚，堂下寻履綦。感彼三春花，将同秋叶飞。中怀如辘轳，日夜不停移。高堂张素丝，弹作别鹤悲。馀音入云汉，何由使君知。
同自牧瓢所宿张氏南楼
作者：王称
朝代：明

鸟下平芜夕霭收，偶携江客宿层楼。月明清夜闻鸿雁，窗近天河絓斗牛。几杵钟声云外杳，千家曙色暝中浮。醉来枕藉秋衿薄，疑借仙槎觅远游。
君子行
作者：王称
朝代：明

君子励苦节，恒在造次间。造次苟不念，履霜成冰坚。邪蒿岂不美，恶木岂不繁。虽劳亦不息，虽饥亦不餐。顾此夙尚乖，浊泾溷清澜。胜母里不入，朝歌邑还辕。往哲有明戒，君子防未然。
君马黄
作者：王称
朝代：明

君马黄，我马白，二马同嘶出南陌。南陌东阡夹渭桥，马行平地似青霄。羁金络月人皆羡，振玉鸣珂意自骄。朝出相随暮相逐，可怜人马皆如玉。如何与君生别离，君马东行我马西。欲知后夜长鸣处，羞对驽骀一万蹄。
听琴歌送方氏逸民归天台
作者：王称
朝代：明

峄阳孤桐节风雨，月中双凤幽修语。一辞爨下登高堂，徽向黄金思何苦。初弹一曲南风生，端拱垂衣虞舜庭。悄然再鼓神欲往，美人颀而结遐想。须臾改调弦乱鸣，引宫刻角流新声。泛如阳春激白雪，淡如绿水涵秋清。羡君操成有如此，十指游心在千古。户外翩翩鸾鹤翔，松下傞傞鬼神舞。世间筝？徒纷纷，可怜此调谁能闻。江湖寥寥少知己，抱归独卧空山云。
听琴歌送方氏逸民归天台
作者：王称
朝代：明
体裁：古风

峄阳孤桐节风雨，月中双凤幽修语。一辞爨下登高堂，徽向黄金思何苦。初弹一曲南风生，端拱垂衣虞舜庭。悄然再鼓神欲往，美人颀而结遐想。须臾改调弦乱鸣，引宫刻角流新声。泛如阳春激白雪，淡如绿水涵秋清。羡君操成有如此，十指游心在千古。户外翩翩鸾鹤翔，松下傞傞鬼神舞。世间筝�徒纷纷，可怜此调谁能闻。江湖寥寥少知己，抱归独卧空山云。
呈芮建安
作者：王称
朝代：明

翩翩五马拥朱轓，远驻旌旗岭海间。不以专城居虎竹，谁当西顾慰天颜。讼庭落叶知秋早，阶树啼乌见吏閒。旦晚颍川先奏捷，大廷车剑为君颁。
呈陈司马
作者：王称
朝代：明

大将分雄阃，名卿出上台。六韬资庙略，万里扫炎埃。铁骑如云集，楼船际晓开。月将弓影满，霜逐剑锋摧。宠赉当阳节，人怜定远材。指麾停羽箑，谈笑许龙媒。铜柱功宁羡，金台志不回。岂伊专钺斧，更尔赖盐梅。自笑疲驽甚，聊因附骥来。未携孙楚策，屡接祢衡杯。汲引宁忘自，吹嘘幸见陪。酬恩看玉剑，千里动风雷。
味菜居为俞延平赋
作者：王称
朝代：明

菜根有真味，淡漠良自然。长筵列冰壶，愧彼腥与膻。况君理剧郡，日晏饱一饘。已瘠民以肥，何必具万钱。鄙哉肉食讥，不顾口爽言。惟应励斯节，可以酌贪泉。
和王舜举春日襄阳之作因送之归
作者：王称
朝代：明

汉水千年绿，襄阳二月时。人歌大堤曲，春到习家池。且纵山公醉，宁同叔子悲。葛疆今已老，归马莫教迟。
咏史
作者：王称
朝代：明

达人志莫测，变化犹鹏鹍。倏忽翔九万，虞罗空见存。庄生挥楚璧，仲连却秦军。峻武薄层汉，高情寄浮云。昔过聊城侧，复经濮水濆。馀风尚不泯，肃肃来清芬。狐白仅一腋，胜彼千羊皮。壮士出片言，万诺空奚为。毛生逢平原，自脱囊中锥。提携十九人，咤彼犹婴儿。一语定从盟，不待日昃时。英风被广座，磊落诚可奇。知人岂不难，长铗声同悲。丈夫一言合，不论故与新。倾盖即相许，白首如路人。夕为牛下士，旦作座上宾。吐论即见收，扬芳及后尘。岂无私嬖谗，不能间其亲。虞卿起相赵，五羖西入秦。一旦鱼水欢，举属疏贱臣。志士慕知己，临风一驰神。谗言信罔极，搆乱成祸媒。不有明哲鉴，谁能知是非。青蝇一朝集，白璧成瑕疵。姬文不见明，宋墨名为隳。贤圣尚云尔，耿耿将谁为。烁金不待燃，毁骨痛莫追。空怀素丝志，宁却贝锦诗。白圭怀魏珠，季子食駃騠。胶漆苟有契，谁能为别离。芝兰生中林，寂寞翳荆杞。岂不擅芬芳，乃与茆芜齿。丈夫昔未遇，憔悴亦如此。范雎快仇敌，苏秦笑妻子。淮阴出胯下，相如困泥滓。悠悠世俗态，落落谁知己。戍役赴关陇，驰车经洛阳。群公蓊云集，节钺何辉煌。炎精启初辉，云定神鼎方。顾瞻瀍涧濒，山川蔚苍苍。脱挽弃道左，蹑履整敝裳。叩军陈便宜，炯目如曙光。析此利害端，吐论何轩昂。咸秦古天府，百二诚帝疆。丈夫镜时机，识此理乱章。一语弃贫贱，笑谈绾银黄。此儒竟何为，空守蓬蓼场。贾生洛阳人，年少有远识。当其痛哭时，汉祚如磐石。其言实非狂，四座为动色。抱火厝积薪，寝食方自得。长沙卑暑地，自古舞鲲窄。吞舟讵能容，骥足诚窘迫。吊湘见微志，感鵩成太息。道大古莫容，夫子亦何极。驽骀服上襄，騄駬弃道侧。卓哉治安书，遗耀在简册。昔人有奇策，折冲尊俎间。何必百万师，出入无时閒。司成久不作，晏婴邈难攀。庙胜久已非，徒兴圣父叹。莫酬突徙薪，赏及焦面颜。神功贵无迹，此道良独难。三卿讥世及，孔华粲若星。尾大恒不掉，拊枝攀根荣。火光倏中微，五竖并列庭。禁兵设兰锜，金彯貂长缨。私门填万轨，指顾山岳平。龟鼎潜欲移，拥弱徒虚名。岂无贤智谋，发言炳中诚。根蟠固已久，大运终就倾。彭薛志已卓，贡公荣未遗。二邴近止足，两疏明见几。朗识洞在初，何劳张械机。功成有代谢，四序恒推移。狂澜方横流，六合飘惊飔。天损不我加，至乐同希夷。凤跃难为枝，龙潜难为渊。骥足不一展，百里枉大贤。士元困已委，文举类左迁。苟足知己明，虚为世所捐。剑埋风胡悲，璞殒卞氏愆。黄钟杂瓦缶，举世方复然。翩翩城隅雀，所产得鵋䳢。孰云小可臣，殷祀乃忽而。正祥不足恃，昏狂祸之基。番番老黄冠，出语惊耄期。嗟哉倪侯馆，得死乃所宜。
咏史·其一
作者：王称
朝代：明

达人志莫测，变化犹鹏鹍。倏忽翔九万，虞罗空见存。庄生挥楚璧，仲连却秦军。峻武薄层汉，高情寄浮云。昔过聊城侧，复经濮水濆。馀风尚不泯，肃肃来清芬。
咏史·其十一
作者：王称
朝代：明

凤跃难为枝，龙潜难为渊。骥足不一展，百里枉大贤。士元困已委，文举类左迁。苟足知己明，虚为世所捐。剑埋风胡悲，璞殒卞氏愆。黄钟杂瓦缶，举世方复然。
咏史·其十二
作者：王称
朝代：明

翩翩城隅雀，所产得鵋䳢。孰云小可臣，殷祀乃忽而。正祥不足恃，昏狂祸之基。番番老黄冠，出语惊耄期。嗟哉倪侯馆，得死乃所宜。
咏史·其十二
作者：王称
朝代：明
体裁：古风

翩翩城隅雀，所产得鵋鶀。孰云小可臣，殷祀乃忽而。正祥不足恃，昏狂祸之基。番番老黄冠，出语惊耄期。嗟哉倪侯馆，得死乃所宜。
咏史其七
作者：王称
朝代：明
体裁：古风

贾生洛阳人，年少有远识。当其痛哭时，汉祚如磐石。其言实非狂，四座为动色。抱火厝积薪，寝食方自得。长沙卑暑地，自古舞鲲窄。吞舟讵能容，骥足诚窘迫。吊湘见微志，感鵩成太息。道大古莫容，夫子亦何极。驽骀服上襄，騄駬弃道侧。卓哉治安书，遗耀在简册。
咏史其三
作者：王称
朝代：明
体裁：古风

丈夫一言合，不论故与新。倾盖即相许，白首如路人。夕为牛下士，旦作座上宾。吐论即见收，扬芳及后尘。岂无私嬖谗，不能间其亲。虞卿起相赵，五羖西入秦。一旦鱼水欢，举属疏贱臣。志士慕知己，临风一驰神。
咏史其九
作者：王称
朝代：明
体裁：古风

三卿讥世及，孔华粲若星。尾大恒不掉，拊枝攀根荣。火光倏中微，五竖并列庭。禁兵设兰锜，金彯貂长缨。私门填万轨，指顾山岳平。龟鼎潜欲移，拥弱徒虚名。岂无贤智谋，发言炳中诚。根蟠固已久，大运终就倾。
咏史其二
作者：王称
朝代：明
体裁：古风

狐白仅一腋，胜彼千羊皮。壮士出片言，万诺空奚为。毛生逢平原，自脱囊中锥。提携十九人，咤彼犹婴儿。一语定从盟，不待日昃时。英风被广座，磊落诚可奇。知人岂不难，长铗声同悲。
咏史其五
作者：王称
朝代：明
体裁：古风

芝兰生中林，寂寞翳荆杞。岂不擅芬芳，乃与茆芜齿。丈夫昔未遇，憔悴亦如此。范雎快仇敌，苏秦笑妻子。淮阴出胯下，相如困泥滓。悠悠世俗态，落落谁知己。
咏史其八
作者：王称
朝代：明
体裁：古风

昔人有奇策，折冲尊俎间。何必百万师，出入无时閒。司成久不作，晏婴邈难攀。庙胜久已非，徒兴圣父叹。莫酬突徙薪，赏及焦面颜。神功贵无迹，此道良独难。
咏史其六
作者：王称
朝代：明
体裁：古风

戍役赴关陇，驰车经洛阳。群公蓊云集，节钺何辉煌。炎精启初辉，云定神鼎方。顾瞻瀍涧濒，山川蔚苍苍。脱挽弃道左，蹑履整敝裳。叩军陈便宜，炯目如曙光。析此利害端，吐论何轩昂。咸秦古天府，百二诚帝疆。丈夫镜时机，识此理乱章。一语弃贫贱，笑谈绾银黄。此儒竟何为，空守蓬蓼场。
咏史其十
作者：王称
朝代：明
体裁：古风

彭薛志已卓，贡公荣未遗。二邴近止足，两疏明见几。朗识洞在初，何劳张械机。功成有代谢，四序恒推移。狂澜方横流，六合飘惊飔。天损不我加，至乐同希夷。
咏史其四
作者：王称
朝代：明
体裁：古风

谗言信罔极，搆乱成祸媒。不有明哲鉴，谁能知是非。青蝇一朝集，白璧成瑕疵。姬文不见明，宋墨名为隳。贤圣尚云尔，耿耿将谁为。烁金不待燃，毁骨痛莫追。空怀素丝志，宁却贝锦诗。白圭怀魏珠，季子食駃騠。胶漆苟有契，谁能为别离。
咏毛女
作者：王称
朝代：明

拂黛逃秦苑，羞蝉入汉年。羽毛滋异药，山谷遇真仙。夜月思金屋，春风漱玉泉。折花寿王母，嬴女解相怜。
咏萍
作者：王称
朝代：明

忽见新荷长绿萍，恍疑残雨散银屏。幻身惯舞风前白，弱质终浮水面青。斗实当年歌赤日，中逵何处觅繁星。却惭谁是深根蒂，雨约风翻总未停。
咏西施
作者：王称
朝代：明

浣纱白石上，本住越溪滨。一入吴王苑，遂为倾国人。春华娇艳质，秋水助精神。寄谢东邻女，双蛾莫效颦。
唐多令
作者：王称
朝代：明

湖水接天流，君山一点浮。倚丹青、画出层楼。欲吊湘君何处也，烟草色满汀洲。把酒记重游。相看渐白头。赋青蘋、谁更悲秋。却恋晚峰云外笛，沧海意付扁舟。
堑石归樵
作者：王称
朝代：明

旦出事斤斧，薄暮归青林。涧迷猿鹿引，路滑莓苔侵。白云覆我顶，山风吹我襟。啸歌静炎燠，邈矣烟霞心。
塞上曲
作者：王称
朝代：明

飞雪迥千里，春来草不生。晓辞骠骑幕，夜薄左贤营。性命酬恩宠，心魂恋苦旌。谁知麟阁上，青简贮芳名。中夜旄头跃，将军远戍边。碛昏旗影暗，水滑马蹄穿。剑拂秋霜冷，弓弯塞月圆。直须清大漠，万里勒燕然。代马风云色，吴驹霜雪明。三边传警候，万里事横行。拟促阴山骑，遥连瀚海兵。愿开沙漠北，持答泰阶平。远戍金微道，一上单于台。关门秋色断，羌笛夜声哀。少妇龙沙梦，长安鹤使回。祇今青海月，流影碧天来。
塞上曲·其一
作者：王称
朝代：明

飞雪迥千里，春来草不生。晓辞骠骑幕，夜薄左贤营。性命酬恩宠，心魂恋苦旌。谁知麟阁上，青简贮芳名。
塞上曲·其四
作者：王称
朝代：明

远戍金微道，一上单于台。关门秋色断，羌笛夜声哀。少妇龙沙梦，长安鹤使回。祇今青海月，流影碧天来。
塞上曲其三
作者：王称
朝代：明
体裁：五言律诗

代马风云色，吴驹霜雪明。三边传警候，万里事横行。拟促阴山骑，遥连瀚海兵。愿开沙漠北，持答泰阶平。
塞上曲其二
作者：王称
朝代：明
体裁：五言律诗

中夜旄头跃，将军远戍边。碛昏旗影暗，水滑马蹄穿。剑拂秋霜冷，弓弯塞月圆。直须清大漠，万里勒燕然。
塞下曲
作者：王称
朝代：明

君不见雁门九月风如刀，筋强蹄健腾天骄。边庭列障走烽燧，旄头夜出天山高。阴碛茫茫走千里，刁斗声沉塞云紫。重围未破杀气昏，万众同呼士心死。起看壮士皆裹创，援桴鼓之气益张。三军奋迅一敌万，战龙血染天为黄。自此匈奴知姓字，汉家尽雪穹庐耻。可怜白首未封侯，一片雄心向谁是。
夏日同吕民部宴台山阁书赠邑令沈丙
作者：王称
朝代：明

林吹绕横塘，山亭挹众芳。琴尊延胜引，环佩集仙郎。高咏挥琼麈，飞泉激羽觞。葛轻衣入暑，玉冷簟浮湘。凤渺辞丹掖，鸾缄贮缥囊。群峰屏遍列，一水镜牵长。宝瑟频调柱，清歌迥绕梁。涧花开互对，山鸟下成行。已判徵仙事，还疑到醉乡。染尘惭汨没，毕景恣徜徉。桂域流初魄，松梢促晚凉。幽期殊未已，书此报河阳。
夜泊浔阳江驿
作者：王称
朝代：明

度尽名山问楚湘，扁舟此夜泊浔阳。琵琶声断知何处，江水江烟自眇茫。
大祀候跸有成
作者：王称
朝代：明

天上开黄道，云间落凤韶。侍臣瞻豹尾，列从护鸡翘。羡锡皇心豫，春回瑞霭飘。万方沾雨露，鼓舞颂轩尧。
太常葛寺丞惠菊花赋答
作者：王称
朝代：明

重阳陶令嗟无酒，笑我霜馀未见花。黄菊忽惊移奉礼，白衣从遣到邻家。寒生客邸秋光满，秀撷疏英舞影斜。三径纵令归未得，也应一粲坠乌纱。
存耕堂
作者：王称
朝代：明

原田积荼堇，莆田莠骄骄。何如方寸间，濯濯敷灵苗。内顾无町畦，孰能辨肥硗。蟊贼莫我害，旱暵莫我焦。但愿保良稼，毋令崇艾萧。
守默
作者：王称
朝代：明

砺石鼓天谗，敖客司南箕。昭兹捲舌戒，可喻缄口辞。无言希圣谟，守中当我师。谁知渊默中，成贷良在兹。哲人守枢机，所慎在祸门。存心坚玉钥，内顾乃静专。金人垂往训，白圭有遗编。三复谅不忘，令名当与全。便便夸毗子，辩口相矜欺。宁知起羞训，悖出来亦违。一朝扪舌悔，四马旷莫追。我思磨兜坚，千载犹须斯。躁妄伐天性，幽元养明神。如何啬夫雄，喋喋忘苦辛。辩钜恒若讷，辞多非吉人。君看桃李花，无为祸所邻。
守默·其一
作者：王称
朝代：明

砺石鼓天谗，敖客司南箕。昭兹捲舌戒，可喻缄口辞。无言希圣谟，守中当我师。谁知渊默中，成贷良在兹。
守默·其四
作者：王称
朝代：明

躁妄伐天性，幽元养明神。如何啬夫雄，喋喋忘苦辛。辩钜恒若讷，辞多非吉人。君看桃李花，无为祸所邻。
守默其三
作者：王称
朝代：明
体裁：古风

便便夸毗子，辩口相矜欺。宁知起羞训，悖出来亦违。一朝扪舌悔，四马旷莫追。我思磨兜坚，千载犹须斯。
守默其二
作者：王称
朝代：明
体裁：古风

哲人守枢机，所慎在祸门。存心坚玉钥，内顾乃静专。金人垂往训，白圭有遗编。三复谅不忘，令名当与全。
宝山兰若
作者：王称
朝代：明

山门隐松桂，花雨浮半空。金仙青莲居，乃在烟霞中。石竹覆紫苔，四璧泉濛濛。因窥一灯影，晏坐万劫同。众籁清梵音，浮尘愧微踪。愿言别苦海，永矣投禅宫。
宝珠兰若
作者：王称
朝代：明

万花明晚嶂，一径霭天香。问法逢龙胜，寻山到雁堂。梵轮标月相，石镜让珠光。野兴看云逸，松泉捲幔凉。洗心依觉苑，作礼面空王。初地超凡品，泠然万虑忘。
客清源赠董别驾
作者：王称
朝代：明

清时不逐登坛贵，瘴海聊因作郡过。细柳营中辞虎竹，刺桐花底听弦歌。双旌暇日朋簪盍，别驾行春雨露多。自是清源山水胜，日勤车马访烟萝。
宿乌岩滩
作者：王称
朝代：明

扁舟宿层滩，滩涨夜来雨。飘飖远客情，寂历榜人语。登途畏虎迹，突濑逢鳄怒。东山尚沉冥，推篷几延伫。
宿分水关
作者：王称
朝代：明

凌晨起刍秣，驱马白云间。倒窥猿鹤岑，薄暮宿层关。关门闭古色，落日鸣哀湍。我行倦前征，憩息天风寒。下临群壑阴，仰视星宇宽。揽衣不成寐，脱剑膝上弹。剑歌有馀情，岂为行路难。
宿巴陵闻笛
作者：王称
朝代：明

玉篴飘残月下声，空江秋入思冥冥。怪来杨柳移关塞，可是梅花落洞庭。半夜旅魂随调切，谁家少妇倚楼听。晓来更觅龙吟处，一点君山水面青。
宿桃溪方翁家赠别
作者：王称
朝代：明

清溪一带缘桃花，春来水上流胡麻。东风寻源泛瑶棹，云中远见山人家。于兹水木相含景，袅袅松杉乱天影。少焉林壑众籁鸣，巾舄飞来片云冷。二三老翁住东陂，薜衣霜雪垂两眉。自言入山岁已久，不知人世今何时。传闻有客惊还喜，共荐清泉饭松子。烟林雾筱不逢人，碧草苔花应满地。问余何事在尘间，那似山中日月閒。涧户聊同鱼鸟醉，石床常伴云霞眠。乍逢灵境真堪悦，区缘未谢还成别。别后重来定几时，梦绕溪边绿萝月。
宿鄂渚
作者：王称
朝代：明

襧衡洲古白云低，庾亮楼空绿树齐。惟见晚空渔艇火，随风远过汉阳西。
宿钓台
作者：王称
朝代：明

高堂薄层霄，仰视烟霞深。羊裘昔何为，遗身在云林。汉宫久荒凉，霸业成古今。飘飘钓台丝，尚尔清烦襟。几年倦羁旅，扁舟宿溪滨。折芳欲有酬，洒酒弦素琴。临流恍中夜，霄汉星光沉。
寄友人
作者：王称
朝代：明

去岁春归日，与君成别离。今年春又到，君尚客天涯。
寄壶山道士
作者：王称
朝代：明

清溪幽且深，猿鹤邈云峤。中有冥栖士，隐几若埋照。我昔从之游，远落苏门啸。顾余指石髓，示以斯道妙。其言直而纯，梗槩领其要。别来在风尘，摧赧中若燎。未遂鸿鹄举，将贻碧山诮。因之写云缄，日夕引遐眺。
寄张员外
作者：王称
朝代：明

新年柳色满都城，仙掖朝回听早莺。日隐层埤残雪在，香传别殿晓寒轻。瑶池阿母怜方朔，汉室公卿羡贾生。独笑长卿淹病久，茂陵高卧有馀情。
寄答黄伯亨
作者：王称
朝代：明
体裁：古风

我马从东来，君车正西去。有似风吹海上云，天际无心忽相遇。与君相遇即相知，沥胆输肝无复疑。虞卿岂顾双白璧，平原轻掷二美姬。狂歌一斗酒，共醉六屏月。拂曙登古台，慷慨与君别。君行五岭南，我阻三山道。何处我思君，天涯但芳草。昨朝鸿雁下江烟，衔得君书置我前。开缄拂冰雪，千里情洒然。念昔与君多意气，相期岂作桃李妍。鬷生立堂下，叔向知其贤。袁弘发朗咏，谢公遂回舡。丈夫一语苟有合，何必结交穷岁年。我有古干将，锈涩久弃捐。宁甘困泥滓，耻为儿女怜。君有长歌向余写，我将古调为君宣。月明洞口鸣风泉，清商一曲付哀弦。云山麋鹿可为侣，纷纷薄俗何其偏。
寄答黄伯亨
作者：王称
朝代：明

我马从东来，君车正西去。有似风吹海上云，天际无心忽相遇。与君相遇即相知，沥胆输肝无复疑。虞卿岂顾双白璧，平原轻掷二美姬。狂歌一斗酒，共醉六屏月。拂曙登古台，慷慨与君别。君行五岭南，我阻三山道。何处我思君，天涯但芳草。昨朝鸿雁下江烟，衔得君书置我前。开缄拂冰雪，千里情洒然。念昔与君多意气，相期岂作桃李妍。鬷生立堂下，叔向知其贤。袁弘发朗咏，谢公遂回船。丈夫一语苟有合，何必结交穷岁年。我有古干将，锈涩久弃捐。宁甘困泥滓，耻为儿女怜。君有长歌向余写，我将古调为君宣。月明洞口鸣风泉，清商一曲付哀弦。云山麋鹿可为侣，纷纷薄俗何其偏。
寄自牧时客林王生别馆
作者：王称
朝代：明

芙蓉秋水漫鱼矶，白石苍苔静掩扉。南国怀人成久别，茂陵多病有谁依。花飞别涧空流水，客去高斋对落晖。料得只应贤地主，相看未讶故人稀。
寄茅山道士
作者：王称
朝代：明

天转招摇近，山藏句曲深。龙归丹井暗，松覆碧坛阴。卖药留金诀，看云抱玉琴。夜来笙鹤下，相应步虚吟。
寄莫参政时在宝陆破贼
作者：王称
朝代：明

九月西风太白高，笑麾白羽气偏豪。明朝扫振辕门捷，准拟卢江倒浊醪。
寄郭麾使希武
作者：王称
朝代：明

青年建节似君稀，千骑辕门拥铁衣。万里独留孤剑在，三苗已见远人归。西风暂及黄花醉，远檄时将白羽挥。却笑参军淹病久，未谐清论寸心违。
寄题吴太仆鉴滁州皆山轩
作者：王称
朝代：明

环滁富山水，秀特东南丛。苍苍琅琊峰，削出金芙蓉。芙容夹蕙帐，万壑萦相向。岩烟吹乱霏，灭没不可望。昔人五马来，笑举青霞杯。双旌旧游处，石径滋莓苔。至今馀松声，潇洒在林薄。绝巘泻飞泉，孤亭倚寥廓。懿哉延陵君，此地怀清芬。开窗引列岫，坐咏醉翁文。醉翁久不作，羡子有仙骨。良时但开尊，公暇惟拄笏。云生岛树没，云散翠微连。璧月动海色，亘若壶中天。嗟予恋尘鞅，青山劳梦想。为君发孤吟，风泉寄遗响。
寄题张真人耆山精舍
作者：王称
朝代：明

旭日初霞晃翠屏，琅玕芝草近珠庭。玉箫吹彻鸾初下，丹液凝成鼎自扃。海阔传缄曾命鹤，夜深飞佩欲骑星。洞中石瀡移仙乳，云际松根长茯苓。象■朱幡朝太乙，宝函金诀授玄经。凡情久断悬应解，尘劫都忘虑已冥。却笑蜉蝣同草露，也应岁月羡椿龄。何由共把浮丘袂，指点三山掌上青。
寄鸣秋赵山人兼似幻居閒士
作者：王称
朝代：明

石桥低覆薜萝阴，涧户虚窗忆醉吟。书寄远公林下偈，调高中散竹边琴。药栏春去啼禽换，茶灶秋来落叶深。别后此情何所似，题封一寄故人心。
寻小雄仙嵓二龙潭值风雨归草堂作
作者：王称
朝代：明

昔人洗玉髓，幽洞驱龙耕。丹成辍瑶耒，成此秋水泓。飞厓夹两镜，洞见云霞生。百鬼不敢啼，雌雄常夜鸣。有时湍濑寒，几曲流琼英。清秋堕蟾影，白日闻雷声。偶兹访灵奇，扫石窥清泠。洗心盟鸥鹭，濯发解冠缨。长风动悬罗，飒爽毛骨惊。飞雨洒而至，万壑秋冥冥。归途柽桂影，了了心目醒。到家兴未已，石室披丹经。
寻郑道士坐清晖阁
作者：王称
朝代：明

吟秋入翠微，高阁坐清晖。鸿宝传真诀，清斋话息机。涧云生野屐，山雨拂尘衣。自是支离久，依方早有归。
将进酒
作者：王称
朝代：明

故人手持金屈卮，进酒与君君莫辞。仲孺不援同产服，孟公肯顾尚书期。当歌激风和结楚，吴姬白苧莫停舞。黄河东走不复回，白日经天岂能驻。田文昔日盛经过，朝酣暮乐艳绮罗。高台已倾曲池废，祇今谁听雍门歌。我有一曲侧君耳，世事悠悠每如此。子云浪作投阁人，贾生空吊湘江水。春风南园花满枝，莫待秋风摇落时。东山笑起徒为尔，乘时莫负高阳池。
小垂手
作者：王称
朝代：明

秦女骋妖娆，春风步翠翘。只疑花作脸，更讶柳为腰。烛暗花钿堕，风轻罗带飘。自矜纤弱态，不羡掌中娇。
少年行
作者：王称
朝代：明

千金换宝剑，短发鬘长缨。银鞍照紫燕，飒沓洛阳城。洛阳城中足年少，陌上相逢开口笑。按铗长歌猛虎词，弯弓直上呼鹰道。归来买笑何所驩，白日拥掷夜未阑。百觞每共孙宾醉，一饭羞从漂毋餐。吴姬二八小垂手，短笛横吹折杨柳。一曲临风意气生，珊瑚击碎乱从横。春来秋去只如此，五侯七贵为知己。却笑侯嬴空抱关，白首夷门不暂閒。
山中寄郡城诸生
作者：王称
朝代：明

还山见孤云，悠然与心契。素琴横石床，泠泠写秋意。却忆社中人，寥寥在城市。
山中送陈生归海上
作者：王称
朝代：明

洞口花飞春欲阑，玉缸携酒送君还。三年厌见天涯月，千里归寻海上山。壮志功名看发变，浮云世事与心閒。要知别后相思意，万壑松涛懒闭关。
山中黄博士不至因再约以寄之
作者：王称
朝代：明

秋风吹落桂花残，寂寞淮南赋小山。自笑草堂鱼佩冷，空将瑶水鹤书还。石门萝月谁同醉，洞口松枝秖独攀。明日角巾能到否，呼童竹下扫柴关。
山寺寻僧
作者：王称
朝代：明

寻山忆慧能，问偈遇真僧。竹覆山门雪，花藏古殿灯。千家供法食，一衲絓疏藤。不是遗经咒，多应悟上乘。
山居偶成
作者：王称
朝代：明

拂断红尘与俗违，云屏几曲傍深依。幽兰小径无行迹，乱落松花自点衣。
山居约马自牧同隐
作者：王称
朝代：明

卜筑远嚣尘，松泉落涧滨。山云常共醉，海月不羞贫。看竹琴留客，寻芝鹿傍人。露巾裁落芰，野饭荐香芹。树变啼园鸟，溪游纵壑鳞。蕙床眠薄暝，桂酒赏芳春。入社高僧共，寻山短屐频。市城能扫迹，迟尔结为邻。
岳阳送同官王洪中书舍人吴均入蜀
作者：王称
朝代：明

五月不可触，三巴未易行。共因严使命，同此念王程。月下猿声断，云中鸟道横。明朝相忆处，梦绕锦官成。
崇川寄懋功张秀才
作者：王称
朝代：明

百尺滩头一访君，碧云秋霭正纷纷。故人已叹晨星少，此会翻成落叶分。远树孤城江上闭，晴空疏雁醉中闻。也知西去宁亲日，还有相思寄断云。
左江录似友人
作者：王称
朝代：明

左江江水日潺湲，鸟语莎裳住百蛮。莫道天涯应在此，交州更隔万重山。
巫山高
作者：王称
朝代：明

巫山不可望，望极使人悲。树暗啼？峡，云空神女祠。秋声留别恨，夜月怅佳期。欲问高唐事，惟应宋玉知。
巫山高
作者：王称
朝代：明
体裁：乐府曲辞

巫山不可望，望极使人悲。树暗啼�峡，云空神女祠。秋声留别恨，夜月怅佳期。欲问高唐事，惟应宋玉知。
常山道中即事
作者：王称
朝代：明

前山近晓树苍苍，野蕨初抽绿笋长。一路春风如有约，马头吹送落花香。提壶声里爱山春，山色菁葱满四邻。便欲共寻荷芰服，却惭簪绂苦萦身。
常山道中即事·其一
作者：王称
朝代：明

前山近晓树苍苍，野蕨初抽绿笋长。一路春风如有约，马头吹送落花香。
常山道中即事·其二
作者：王称
朝代：明

提壶声里爱山春，山色菁葱满四邻。便欲共寻荷芰服，却惭簪绂苦萦身。
幕中赠张郎中
作者：王称
朝代：明

共投簪笔出蓬莱，万里从戎亦壮哉。阃外论材需豹略，尊前说剑许龙媒。中朝人物希先辈，午夜文星接上台。坐见烽烟销灭尽，秋风联辔到云台。
平乐溪巾
作者：王称
朝代：明

一水萦银练，乱山攒剑锋。谁家孤屿火，落日古城钟。衰病易为感，韶华何处逢。平生慕幽寂，对此太愁浓。
幽中送张用刚还晋安
作者：王称
朝代：明

海水天际落，北风捲蓬根。愁烟结远思，薄暮空纷纷。京洛子不留，驱车出都门。离筵枫叶下，客路远声闻。借问此日还，何时鸥鹭群。舟移九曲棹，树隐重关云。笑我鸾鹤姿，久闭樊笼春。烟霞有归梦，为尔飞吟魂。
忆陈升
作者：王称
朝代：明

京国一为别，桥门十载春。齑盐朝共饭，风雨夜连茵。玉树谁先折，泉台竟不晨。空将知己泪，西望洒风尘。
怀仙寄上清何尊师
作者：王称
朝代：明

崇台高映大罗颠，三素流云绕碧天。王母不来春又暮，洞门閒却古苔编。云母屏风月影孤，碧云琪树两三株。道童惯识钧天舞，偷向阶前教鹤雏。
怀仙寄上清何尊师·其一
作者：王称
朝代：明

崇台高映大罗颠，三素流云绕碧天。王母不来春又暮，洞门閒却古苔编。
怀仙寄上清何尊师·其二
作者：王称
朝代：明

云母屏风月影孤，碧云琪树两三株。道童惯识钧天舞，偷向阶前教鹤雏。
怨歌行
作者：王称
朝代：明

弦奏钧天素娥之宝瑟，醉倾紫霞碧海之琼杯。宿居七采流苏之锦帐，坐我九成白玉之高台。台高帐煖春云薄，金缕轻身掌中托。结成比翼天上期，不羡连枝世间乐。岁岁年年乐未涯，鸦黄粉白淡相宜。卷衣羞比秦王女，抱衾肯赋宵征诗。参差双凤裁筠管，谁信韶华有凋换。魏园未泣龙阳鱼，汉宫忍听长门雁。长门萧萧秋影稀，粉屏珠缀流萤飞。苔生舞席尘蒙镜，空傍閒阶寻履綦。宛宛青阳日将暮，惆怅君恩弃中路。妾心如月君不知，斜倚云和双泪垂。
悦心斋
作者：王称
朝代：明

禀化凝正气，虚灵淡无为。凿凿方寸间，荧荧启天机。匪伊刍豢甘，不假文绣资。一理苟不昧，为善咸足怡。雍雍乐道园，荡荡崇德基。往哲有遗训，服膺谅无违。
感寓
作者：王称
朝代：明

吾闻上古初，浑灏本一气。羲皇肇人文，龙马飒已至。轩鸿垂衣绅，唐虞臻至治。有巢邈以远，黼黻日云贵。自从苍姬还，玄酒薄真味。凤衰其如何，寥落匪一世。双精激飞轮，循虚节惊至。逝川无回波，千秋倏如驶。浮生日及荣，孰与乔松齿。君看邙山坟，累累正相似。鵙鸣群芳歇，大暮同归矣。谁知清浊间，中有恒不死。圆魄载阳燄，终古无亏盈。因人示朏朓，侧见死与生。蟾蜍薄阴采，顾兔潜其形。何当凌倒景，一睹天地精。璇穹垂至象，众曜何煌煌。能符调庶极，帝车斡阴阳。昼夜无停机，所职各有章。苍精奉东璧，神虎屯西央。渊渊北辰尊，穆尔居其方。司契古有成，无为位弥昌。素琴絙朱弦，中有流水音。连城为之弹，太息发哀吟。仙人空中来，鸾鹤翔幽岑。斯意不可述，江汉清且深。中空发驾辩，清声间陵阿。郑客一在坐，自以延露和。至音久寥寂，窊靡世共歌。俚耳不可尚，竽瑟将奈何。驱车首阳下，望古怀清芬。斯人久已化，令名今尚存。让国就伦命，杀身以成仁。如何有千驷，寂寞身无闻。端居阅元文，云是古苔编。中有羽化术，炼服可延年。中夜养玄牝，积虚成自然。朝餐沆瀣粮，夕饮玉醴泉。东邀青童君，西揖金母前。笑攀若木枝，頫见昆吾颠。兹事苟不缪，吾将命求旃。真人趣恬澹，漠尔中若浮。无心亦无为，日与至道游。群生接为搆，水火斗不休。轩辕赤水珠，须以象罔求。寥寥六合间，可以命虚舟。太白夜食昴，流辉烛天街。精感动穹汉，君心宁见怀。白璧忌暗投，徒使按剑猜。所以狂接舆，凤歌归去来。玄穹贮幽默，至理何寥寥。良窳潜一机，回薄如旋飙。嫱嫫孰妍媸，殇聃讵遄辽。张生既中废，单子亦外彫。所以塞北翁，颇识理乱条。云胡徇物者，汲汲徒内焦。咄哉感吾衷，长歌且行谣。龙虎启晋伯，熊罴兆齐封。豺声馁敖鬼，牛祸成庚宗。废兴自古来，吾将讯其蒙。苍旻本何心，至理元冲冲。嬴皇？威武，汉帝非仙才。玄关袐灵府，何处求蓬莱。终遗镐池璧，空献新垣杯。但见三泉下，宝衣变寒灰。大庭昔酣醉，遗此钧天章。遂令鹑首墟，虎视吞八荒。嬴基苦莫敦，所恃逾凶狂。诡命终见夺，百二空苍凉。金行昔驰驭，胡马窥神州。诪张厌神鬼，狂恣轻王侯。蹴踏五都裂，秽浊三精收。上天实祸淫，所佑在祥休。岂伊否泰运，一气恒相遒。经过览故墟，落日黄云浮。冥穹不可讯，泾渭方安流。商君挟三术，西游诧秦君。上陈帝王略，邈矣宁见珍。《阳春》信寡和，《下里》乃得亲。孔辙七十周，信哉无停轮。我有萦纡思，区区向谁陈。番番南昌尉，不知名位卑。上书抱区区，忠恳何由知。灵乌鸣朝阳，莫为世所希。终然吴门市，散发招鸱夷。蚩尤卓长空，汉兵出阴朔。材官三十万，旌甲蔽墟落。长驱破轒辒，万里靖寥廓。朔南无王庭，功成卫与霍。谁知青塞月，白骨照沙漠。元精格至理，寂感通幽明。造化虽甚微，焉能外吾形。飞霜激齐台，振风扬楚庭。庶贱尚复尔，况与至道并。圣功极中和，二仪为清宁。缅彼归昌音，何时复来吟。秋风肃万物，严霜下空庭。不惜百草晚，惜此兰蕙倾。祥麟一朝羁，尼父为涕零。大运固莫测，圣哲那能营。容成安往哉，远迹良冥冥。艳色不足贵，所贵在适时。昭君倾国容，遂为丹青欺。蛾眉嫁绝域，一往不可追。至今青冢月，夜夜令人悲。玉丽不盈把，德辉照四邻。段生日偃卧，乃能蕃卫君。浇风薄士节，自碎明月珍。求蝉贵明火，俛仰怀古人。阛居婴世媒，局束无安步。石火流狂飙，忧来鬒成素。誓言濯吾缨，释此出门去。临流弄沧浪，升丘引遐顾。仰羡双飞鸿，肃肃在云路。兰以芗见焚，膏以明自煎。高才信非美，贤智成祸愆。龚生蹈伟节，楚老有遗言。清风虽可希，惜哉夭天年。直木忌先伐，甘井忌先竭。何为抱区区，昭如揭日月。至人善闭关，埋照慎不发。入兽不乱群，虚舟任超越。襄壄迷帝轩，汾阳枉尧辙。栖心玄灵台，可与人世绝。春至百卉生，感我池上情。折芳玩新绿，临风为谁荣。蠲忿树合欢，忘忧树萱草。忿蠲忧亦忘，希夷自为宝。幽居玩群生，小大俱物役。嗟嗟羽族微，扰扰亦何极。鹣鹣共联羽，精卫劳木石。何如三青禽，翘尾戴胜侧。庖丁擅操割，目行神为虚。三年无全牛，投刃划有馀。渊情妙至理，岂受外物拘。冥筌苟不弃，安能得神珠。凌晨采琅玕，溯彼洛水涯。翛然有神遇，绰约间令姿。投我以佩环，却致交甫辞。艳色岂不姣，赠赂良亦稀。但恐结缡好，中道有所亏。夭夭园中桃，灼灼映绮窗。窗中有织妇，颜色如青阳。三年弄机杼，七襄成报章。成章欲何为，愿以充君裳。但恐不见察，徘徊空感伤。繁条蕴徂谢，清宫媒炎寒。泾阳擅秦宠，岂得常交欢。一朝成远间，敛怨东出关。昔日夭桃花，今同秋草残。所以龙阳鱼，痛哉涕汍澜。富贵千里合，贫贱促膝离。骨肉尚云尔，何况他人为。不睹窦门士，请看蔺庭綦。翟公何为者，谢客无乃迟。祈龙敏辩给，惠施夸便儇。竹书信激诡，坚白方自贤。腾口徒见尤，胡能事幽玄。九州谁复徵，多方亦已然。去矣桃李蹊，予将欲忘言。翩翩游侠子，出入咸阳城。千金买意气，五陵交弟兄。袖中徐匕首，拂拭秋霜明。十步杀一人，千里不留行。世人矜勇智，中贵联芳声。末路贱行检，此辈方纵横。至今季布死，尚识朱家名。拂槛引菱荷，当风和激楚。皓齿扬修蛾，清尊閒芳俎。三川美少年，五陵游侠子。取乐不知疲，但畏韶光阻。焉知董生帷，妙心在千古。我有太阿剑，龙文粲奇章。精光动星斗，挥霍回阴阳。淬以金鸊鹈，衣之古盘囊。夜深雷雨惊，恐逐风云翔。刚明易点缺，贵能敛其铓。用之如发硎，保之在深藏。去去勿复道，相期霄汉长。齧膝志万里，兰筋何权奇。长鸣一见驭，蹀躞遗风追。伯乐苟不值，旷世谁能知。离离玉山禾，曷慰渴与饥。八龙眇何许，宛足长相随。东园桃李树，灼灼春妍华。佳人不再摘，芳意其如何。白日每不退，流光竟蹉跎。大运苦难遇，感此哀情多。孤凤久不食，所志金琅玕。喧呼百鸟中，束翮敛羽翰。会当览德辉，飞下青云端。虞廷方见待，阿阁当空盘。谁令抱威仪，局促风云间。宋人得燕石，自谓璠与玙。徒劳什袭重，见哂周大夫。流俗久缪误，美价恒异沽。所以卞和子，抱璞空长吁。公轩处懿鹤，白屋讥千秋。菉葹盈高阁，申椒掩荒陬。颀颀东方生，虚为岁星游。方将猿鹤化，岂为沙虫谋。归从紫泥海，再弄清浅流。照影莫唾井，种葵莫伤根。伤根葵不生，唾井隳明神。乐生北去赵，由余西霸秦。壮士感知己，鄙人怀私恩。止止且勿哀，千秋黄金台。昏壁中始见，烈风号北林。飘飘远游子，中夜抱单琴。繁音激楚奏，清商悲越吟。岂兹异乡感，兼之年岁侵。胡为苦行役，薄暮犹骎骎。四时有代谢，千古谁成功。昔时东陵侯，今日瓜田中。雄剑且勿悲，骫顺天地同。武安岂不伟，掩关终何庸。桂树生高岭，扬芬散天风。濯濯甘露滋，泠泠被芳丛。托根既得所，众卉羞与同。幽兰独何为，憔悴荆棘中。楚夫重鸱夷，诧作丹穴翘。鴳飞东南至，文羽不见邀。一鸣旭日升，再弄律吕调。箫台有练实，去去翔遐霄。世人竞功利，志得靡暂宁。邴生事薄游，匆匆怀兰馨。游心不滞物，泛若浮云轻。岂徒漆园傲，百世同高情。微禽变淮海，流光迁惊湍。人生岂不化，徒结千载欢。昔为金虎台，今见荆棘攒。碧海不可蹈，紫关邈难攀。谁邀大丙驭，去觅无穷山。
感寓·其一
作者：王称
朝代：明

吾闻上古初，浑灏本一气。羲皇肇人文，龙马飒已至。轩鸿垂衣绅，唐虞臻至治。有巢邈以远，黼黻日云贵。自从苍姬还，玄酒薄真味。凤衰其如何，寥落匪一世。
感寓·其三十
作者：王称
朝代：明

夭夭园中桃，灼灼映绮窗。窗中有织妇，颜色如青阳。三年弄机杼，七襄成报章。成章欲何为，愿以充君裳。但恐不见察，徘徊空感伤。
感寓·其三十一
作者：王称
朝代：明

繁条蕴徂谢，清宫媒炎寒。泾阳擅秦宠，岂得常交欢。一朝成远间，敛怨东出关。昔日夭桃花，今同秋草残。所以龙阳鱼，痛哉涕汍澜。
感寓·其三十七
作者：王称
朝代：明

齧膝志万里，兰筋何权奇。长鸣一见驭，蹀躞遗风追。伯乐苟不值，旷世谁能知。离离玉山禾，曷慰渴与饥。八龙眇何许，宛足长相随。
感寓·其三十三
作者：王称
朝代：明

祈龙敏辩给，惠施夸便儇。竹书信激诡，坚白方自贤。腾口徒见尤，胡能事幽玄。九州谁复徵，多方亦已然。去矣桃李蹊，予将欲忘言。
感寓·其三十九
作者：王称
朝代：明

孤凤久不食，所志金琅玕。喧呼百鸟中，束翮敛羽翰。会当览德辉，飞下青云端。虞廷方见待，阿阁当空盘。谁令抱威仪，局促风云间。
感寓·其三十二
作者：王称
朝代：明

富贵千里合，贫贱促膝离。骨肉尚云尔，何况他人为。不睹窦门士，请看蔺庭綦。翟公何为者，谢客无乃迟。
感寓·其三十五
作者：王称
朝代：明

拂槛引菱荷，当风和激楚。皓齿扬修蛾，清尊閒芳俎。三川美少年，五陵游侠子。取乐不知疲，但畏韶光阻。焉知董生帷，妙心在千古。
感寓·其三十八
作者：王称
朝代：明

东园桃李树，灼灼春妍华。佳人不再摘，芳意其如何。白日每不退，流光竟蹉跎。大运苦难遇，感此哀情多。
感寓·其三十六
作者：王称
朝代：明

我有太阿剑，龙文粲奇章。精光动星斗，挥霍回阴阳。淬以金鸊鹈，衣之古盘囊。夜深雷雨惊，恐逐风云翔。刚明易点缺，贵能敛其铓。用之如发硎，保之在深藏。去去勿复道，相期霄汉长。
感寓·其三十四
作者：王称
朝代：明

翩翩游侠子，出入咸阳城。千金买意气，五陵交弟兄。袖中徐匕首，拂拭秋霜明。十步杀一人，千里不留行。世人矜勇智，中贵联芳声。末路贱行检，此辈方纵横。至今季布死，尚识朱家名。
感寓·其二十
作者：王称
朝代：明

秋风肃万物，严霜下空庭。不惜百草晚，惜此兰蕙倾。祥麟一朝羁，尼父为涕零。大运固莫测，圣哲那能营。容成安往哉，远迹良冥冥。
感寓·其二十一
作者：王称
朝代：明

艳色不足贵，所贵在适时。昭君倾国容，遂为丹青欺。蛾眉嫁绝域，一往不可追。至今青冢月，夜夜令人悲。
感寓·其二十七
作者：王称
朝代：明

幽居玩群生，小大俱物役。嗟嗟羽族微，扰扰亦何极。鹣鹣共联羽，精卫劳木石。何如三青禽，翘尾戴胜侧。
感寓·其二十三
作者：王称
朝代：明

阛居婴世媒，局束无安步。石火流狂飙，忧来鬒成素。誓言濯吾缨，释此出门去。临流弄沧浪，升丘引遐顾。仰羡双飞鸿，肃肃在云路。
感寓·其二十九
作者：王称
朝代：明

凌晨采琅玕，溯彼洛水涯。翛然有神遇，绰约间令姿。投我以佩环，却致交甫辞。艳色岂不姣，赠赂良亦稀。但恐结缡好，中道有所亏。
感寓·其二十二
作者：王称
朝代：明

玉丽不盈把，德辉照四邻。段生日偃卧，乃能蕃卫君。浇风薄士节，自碎明月珍。求蝉贵明火，俛仰怀古人。
感寓·其二十五
作者：王称
朝代：明

直木忌先伐，甘井忌先竭。何为抱区区，昭如揭日月。至人善闭关，埋照慎不发。入兽不乱群，虚舟任超越。襄壄迷帝轩，汾阳枉尧辙。栖心玄灵台，可与人世绝。
感寓·其二十八
作者：王称
朝代：明

庖丁擅操割，目行神为虚。三年无全牛，投刃划有馀。渊情妙至理，岂受外物拘。冥筌苟不弃，安能得神珠。
感寓·其二十六
作者：王称
朝代：明

春至百卉生，感我池上情。折芳玩新绿，临风为谁荣。蠲忿树合欢，忘忧树萱草。忿蠲忧亦忘，希夷自为宝。
感寓·其二十四
作者：王称
朝代：明

兰以芗见焚，膏以明自煎。高才信非美，贤智成祸愆。龚生蹈伟节，楚老有遗言。清风虽可希，惜哉夭天年。
感寓·其十一
作者：王称
朝代：明

玄穹贮幽默，至理何寥寥。良窳潜一机，回薄如旋飙。嫱嫫孰妍媸，殇聃讵遄辽。张生既中废，单子亦外彫。所以塞北翁，颇识理乱条。云胡徇物者，汲汲徒内焦。咄哉感吾衷，长歌且行谣。
感寓·其十七
作者：王称
朝代：明

番番南昌尉，不知名位卑。上书抱区区，忠恳何由知。灵乌鸣朝阳，莫为世所希。终然吴门市，散发招鸱夷。
感寓·其十三
作者：王称
朝代：明

嬴皇？威武，汉帝非仙才。玄关袐灵府，何处求蓬莱。终遗镐池璧，空献新垣杯。但见三泉下，宝衣变寒灰。
感寓·其十三
作者：王称
朝代：明
体裁：古风

嬴皇�威武，汉帝非仙才。玄关袐灵府，何处求蓬莱。终遗镐池璧，空献新垣杯。但见三泉下，宝衣变寒灰。
感寓·其十九
作者：王称
朝代：明

元精格至理，寂感通幽明。造化虽甚微，焉能外吾形。飞霜激齐台，振风扬楚庭。庶贱尚复尔，况与至道并。圣功极中和，二仪为清宁。缅彼归昌音，何时复来吟。
感寓·其十二
作者：王称
朝代：明

龙虎启晋伯，熊罴兆齐封。豺声馁敖鬼，牛祸成庚宗。废兴自古来，吾将讯其蒙。苍旻本何心，至理元冲冲。
感寓·其十五
作者：王称
朝代：明

金行昔驰驭，胡马窥神州。诪张厌神鬼，狂恣轻王侯。蹴踏五都裂，秽浊三精收。上天实祸淫，所佑在祥休。岂伊否泰运，一气恒相遒。经过览故墟，落日黄云浮。冥穹不可讯，泾渭方安流。
感寓·其十八
作者：王称
朝代：明

蚩尤卓长空，汉兵出阴朔。材官三十万，旌甲蔽墟落。长驱破轒辒，万里靖寥廓。朔南无王庭，功成卫与霍。谁知青塞月，白骨照沙漠。
感寓·其十六
作者：王称
朝代：明

商君挟三术，西游诧秦君。上陈帝王略，邈矣宁见珍。《阳春》信寡和，《下里》乃得亲。孔辙七十周，信哉无停轮。我有萦纡思，区区向谁陈。
感寓·其十四
作者：王称
朝代：明

大庭昔酣醉，遗此钧天章。遂令鹑首墟，虎视吞八荒。嬴基苦莫敦，所恃逾凶狂。诡命终见夺，百二空苍凉。
感寓·其四十
作者：王称
朝代：明

宋人得燕石，自谓璠与玙。徒劳什袭重，见哂周大夫。流俗久缪误，美价恒异沽。所以卞和子，抱璞空长吁。
感寓·其四十一
作者：王称
朝代：明

公轩处懿鹤，白屋讥千秋。菉葹盈高阁，申椒掩荒陬。颀颀东方生，虚为岁星游。方将猿鹤化，岂为沙虫谋。归从紫泥海，再弄清浅流。
感寓·其四十七
作者：王称
朝代：明

世人竞功利，志得靡暂宁。邴生事薄游，匆匆怀兰馨。游心不滞物，泛若浮云轻。岂徒漆园傲，百世同高情。
感寓·其四十三
作者：王称
朝代：明

昏壁中始见，烈风号北林。飘飘远游子，中夜抱单琴。繁音激楚奏，清商悲越吟。岂兹异乡感，兼之年岁侵。胡为苦行役，薄暮犹骎骎。
感寓·其四十二
作者：王称
朝代：明

照影莫唾井，种葵莫伤根。伤根葵不生，唾井隳明神。乐生北去赵，由余西霸秦。壮士感知己，鄙人怀私恩。止止且勿哀，千秋黄金台。
感寓·其四十五
作者：王称
朝代：明

桂树生高岭，扬芬散天风。濯濯甘露滋，泠泠被芳丛。托根既得所，众卉羞与同。幽兰独何为，憔悴荆棘中。
感寓·其四十八
作者：王称
朝代：明

微禽变淮海，流光迁惊湍。人生岂不化，徒结千载欢。昔为金虎台，今见荆棘攒。碧海不可蹈，紫关邈难攀。谁邀大丙驭，去觅无穷山。
感寓·其四十六
作者：王称
朝代：明

楚夫重鸱夷，诧作丹穴翘。鴳飞东南至，文羽不见邀。一鸣旭日升，再弄律吕调。箫台有练实，去去翔遐霄。
感寓·其四十四
作者：王称
朝代：明

四时有代谢，千古谁成功。昔时东陵侯，今日瓜田中。雄剑且勿悲，骫顺天地同。武安岂不伟，掩关终何庸。
感寓其七
作者：王称
朝代：明
体裁：古风

驱车首阳下，望古怀清芬。斯人久已化，令名今尚存。让国就伦命，杀身以成仁。如何有千驷，寂寞身无闻。
感寓其三
作者：王称
朝代：明
体裁：古风

圆魄载阳燄，终古无亏盈。因人示朏朓，侧见死与生。蟾蜍薄阴采，顾兔潜其形。何当凌倒景，一睹天地精。
感寓其九
作者：王称
朝代：明
体裁：古风

真人趣恬澹，漠尔中若浮。无心亦无为，日与至道游。群生接为搆，水火斗不休。轩辕赤水珠，须以象罔求。寥寥六合间，可以命虚舟。
感寓其二
作者：王称
朝代：明
体裁：古风

双精激飞轮，循虚节惊至。逝川无回波，千秋倏如驶。浮生日及荣，孰与乔松齿。君看邙山坟，累累正相似。鵙鸣群芳歇，大暮同归矣。谁知清浊间，中有恒不死。
感寓其五
作者：王称
朝代：明
体裁：古风

素琴絙朱弦，中有流水音。连城为之弹，太息发哀吟。仙人空中来，鸾鹤翔幽岑。斯意不可述，江汉清且深。
感寓其八
作者：王称
朝代：明
体裁：古风

端居阅元文，云是古苔编。中有羽化术，炼服可延年。中夜养玄牝，积虚成自然。朝餐沆瀣粮，夕饮玉醴泉。东邀青童君，西揖金母前。笑攀若木枝，頫见昆吾颠。兹事苟不缪，吾将命求旃。
感寓其六
作者：王称
朝代：明
体裁：古风

中空发驾辩，清声间陵阿。郑客一在坐，自以延露和。至音久寥寂，窊靡世共歌。俚耳不可尚，竽瑟将奈何。
感寓其十
作者：王称
朝代：明
体裁：古风

太白夜食昴，流辉烛天街。精感动穹汉，君心宁见怀。白璧忌暗投，徒使按剑猜。所以狂接舆，凤歌归去来。
感寓其四
作者：王称
朝代：明
体裁：古风

璇穹垂至象，众曜何煌煌。能符调庶极，帝车斡阴阳。昼夜无停机，所职各有章。苍精奉东璧，神虎屯西央。渊渊北辰尊，穆尔居其方。司契古有成，无为位弥昌。
慎独
作者：王称
朝代：明

涓流一发细，厥患诚滔天。煌煌燎原火，起自冥爝间。人生理欲几，相去良亦然。滋明实隐微，昭灼天与渊。所以往哲谟，慎独垂至言。存诚保天君，兢惧无过愆。扑燄在始热，塞患当其源。美哉屋漏诗，三复当拳拳。
投胡学士
作者：王称
朝代：明

抚剑坐中夜，长吟思一弹。弹之有馀音，激烈摧心肝。出处分以然，中道敢不安。但恐春华衰，白日凋朱颜。伊余羽翼微，宜栖枳棘间。清樾苟自适，谁能事鹏抟。那因遇知己，刷羽排鹓鸾。云霄一翱翔，九万期风端。昔侣丹穴雏，志薄金琅玕。今如涸辙鲋，鬐鬣空摧残。有沬不自濡，焉能禦所患。淮山饶桂枝，楚泽有芳兰。欲去恋明主，引领徒悲叹。故人把天瓢，岂惮一滴艰。愿因终号呼，庶以脱险艰。毋令东溟使，仰候西江澜。
拙斋
作者：王称
朝代：明

浑沌七日死，众巧雕斲之。孰知希夷初，民生乃无为。所以汉阴叟，机事戒莫施。抱瓮岂不劳，我心恒自怡。
挽周员外元
作者：王称
朝代：明

早岁擅芳名，中年一宦成。莺花平日泪，烟月故山情。落魄嵇中散，猖狂阮步兵。可怜埋玉处，芳草傍谁生。
挽林思和校文
作者：王称
朝代：明

冠冕长林后，诗书百粤尊。九侯传世泽，双阙表名门。学海文风盛，黉宫教雨存。朋簪方济济，逝水竟沄沄。寂寞馀诗社，飘零散酒樽。琴书徒尔恨，钟鼎更谁论。夜月看归鹤，秋猿伴旅魂。园林荒竹树，风雨败兰荪。走讣惊千里，悲歌向九原。犹疑骑列宿，箕尾不堪扪。
挽林给事中正
作者：王称
朝代：明

少年簪笔侍承明，谁复才华似贾生。零落桂枝天上梦，凄凉薤露世间情。秋风旅榇归何处，落日泉扉闭九京。欲致生刍陈楚些，不堪南望泪沾缨。
挽清晖亭林处士
作者：王称
朝代：明

芳洲兰芷正霏霏，忽讶中峰陨少微。雅调何因寄流水，孤琴空自掩清晖。雨荒脩竹棋声静，尘满閒床鸟迹稀。为问沙头鸥鹭侣，此时谁与更忘机。
挽石泉蓝公前元闽省知事
作者：王称
朝代：明

曾将孤愤负当时，老判南荒众岂知。王气已随陵谷改，剑歌空对海天悲。秋风白发惊残梦，落日穷泉有所思。欲吊玄沙孤鹤远，不堪惆怅泪如丝。
斋所示同宿诸寮友
作者：王称
朝代：明

华馆敞清夜，空香霭氤氲。孤怀湛如水，因之绝垢氛。城阙度疏雨，河汉霁微云。明发奉禋祀，坐待禁钟闻。
新筑草堂成有述
作者：王称
朝代：明

买得幽溪绝世尘，林间车马到无因。茅庐新就堪招隐，松菊移来散及邻。薄暝鸟归临水树，傍崖鹿趁采芝人。庙堂岂敢干时用，但愿云泉了此身。
早朝同员外元赋时有祀事
作者：王称
朝代：明

花拥千官刻漏传，蓬莱遥在五云边。星移北斗当宸极，乐动南薰捧帝筵。迟日渐晞仙掌露，轻风犹袅御炉烟。明朝海上祠金马，紫凤丹书下九天。
春日对酒酬郑公启
作者：王称
朝代：明

与君相见即相欢，况值芳春感二难。尊酒且邀花底醉，流年不用镜中看。江头草色侵衣袂，雨后莺声满石栏。世事悠悠祇如此，出门何处可弹冠。
春暮同周元郊行宿烟霞道院时约黄生同奕
作者：王称
朝代：明

累月看花奈醉吟，不知春树变鸣禽。偶随芳草同閒屐，静拂孤云响素琴。尘世关情人事少，松坛期宿夜灯深。明朝入洞观棋去，未许樵夫得见寻。
晚宿双峰驿楼与故人陈哲言别
作者：王称
朝代：明

山暝烟已敛，林凉月初生。扁舟泊江汜，候吏欣相迎。登楼引孤兴，开筵坐空明。杯分敛溪绿，帘捲双峰青。几席湛碧流，兰气浮冠缨。泠泠露丛鹊，中夜四五惊。偶因念物性，终焉感吾情。十载怀一枝，三匝栖未宁。兹晨胡为哉，又逐孤云征。良宵一邂逅，明发增屏营。萧萧众籁寒，万壑同时鸣。缄辞别知己，解缆摇行旌。
晚归湖上
作者：王称
朝代：明

一径惬幽寻，悠然世外心。不缘流水泛，那识落花深。潭影澄天镜，松声韵素琴。前林烟磬发，归晚月沉沉。
晚眺郁孤台
作者：王称
朝代：明

百尺高台却暮寒，虎头城枕碧云端。萦回二水苍龙合，流下前溪十八滩。
晚至囊山寺
作者：王称
朝代：明

苍山入疏烟，状若土囊决。振衣秋涧钟，投舄化城月。天吟动风籁，霞想陋云阙。沉沉慧灯影，了了见毛发。余生值多故，所性慕禅悦。偶偕真僧期，始若妄缘绝。冥心依觉场，度世赖慈筏。谁能量虚空，澹尔离言说。
晚至洞神宫
作者：王称
朝代：明

晚直下仙关，乘閒清道机。福地集万灵，迢遥丽神圻。入门喧有息，微风吹我衣。烟林闭虚境，密竹垂阴扉。于时东岭霁，素月流清辉。妙赏惬初愿，閒心不知归。夜桐有商意，扫石横金徽。
晚至石潭遇孤鹤怀仙
作者：王称
朝代：明

洞口拾瑶草，石流正淙淙。寻源信轻策，一径披鸿濛。攀缘杂花岛，乱聒松桂风。石床留片云，玉镜莓苔空。少焉群壑静，落景明西峰。独鹤何处来，舞影寒潭中。因之想长驭，乘化入无穷。
晚至鹤林寺
作者：王称
朝代：明

问讯山人指白云，数声烟磬隔溪闻。竹房灯静知僧梵，松院苔深见鹤群。听法夜深山寂寂，懒吟衣上月纷纷。晓钟又逐尘缘散，此地心期孰与论。
晚集黄审理济池上
作者：王称
朝代：明

池上凉风泛夕波，筵前红粉动高歌。朝回不惜清尊倒，醉后从教白发多。寒色又惊秋社燕，露香犹送晚空荷。归鞍未许随明月，良会人生信几何。
暮云春树送张谦
作者：王称
朝代：明

岐路逢君赋远游，伤心云树粤江头。轻阴向夕花前度，秀色将春雨外浮。却讶梁园看渐杳，恍疑巫峡散还收。白衣霭霭迷征旆，翠幄笼笼引去舟。惜别不缘今日赋，高情那记昔人留。遥连蜃气江东暝，迥带猿声渭北愁。梦觉微茫沙上驿，醉来掩映水边楼。宦情已共青霄永，别思空随绿水流。若到上林成五色，好分馀荫及南州。
曲江谒张文献祠
作者：王称
朝代：明

停舟曲江浒，愿言谒遗祠。岩岩始兴公，遗泽芬在斯。堂倾风雨萃，碑断苔藓滋。芳春奠行旅，落日归文狸。唐宫昔全盛，衡鉴方独持。弼谐展嘉猷，谠论非诡随。雍雍朝阳凤，粲粲补衮丝。侧闻卧病后，九庙烟尘飞。渔阳突骑来，中华混群夷。信知砥柱功，用舍同安危。昭陵铁马空，仙李祚久移。维馀兰菊存，千秋恒若兹。我来荐微诚，再拜当前墀。顾瞻庙貌间，风度犹可希。武溪何淫淫，蓉峰亦巍巍。只今相业隆，孰与前修期。临风一长叹，山雨来霏霏。
望君山
作者：王称
朝代：明

风来洞庭白，雨歇君山青。巴陵明月夜，瑶瑟怨湘灵。
望衡岳
作者：王称
朝代：明

絓席湘水上，始观祝融峰。何人奠炎服，植此金芙蓉。下窥俯南极，仰攀接层穹。昂昂五峰尊，同立元气中。阴晴变气候，众壑应寡同。缘萝石磊磊，喷壑泉濛濛。遥洒洞庭雪，五月飞凉风。伊昔礼明禋，望秩犹三公。灵湫出云雨，有祷无不通。离明舞朱雀，星纪专化工。而我契冥漠，览眺殊未穷。火黎记昔冢，圮剥今无踪。营丘秘真图，孤魂竟谁从。浮云鸟道没，白日长天空。惟应吊虞舜，一啸苍梧东。
朝退怀南湖草堂寄舍弟及旧社诸游好
作者：王称
朝代：明

朝回独掩扉，高卧息尘机。春色如怜客，飞花故点衣。雁行惊别久，鹤病忆群稀。何日南湖上，春云满棹归。
杨柳枝
作者：王称
朝代：明

春光晓渐饶，杨柳暗宫桥。嫩叶凝愁黛，纤枝倦舞腰。祗应悲戍？，那解绾兰桡。更待花如霰，红颜为尔凋。
杨柳枝
作者：王称
朝代：明
体裁：五言律诗

春光晓渐饶，杨柳暗宫桥。嫩叶凝愁黛，纤枝倦舞腰。祗应悲戍�，那解绾兰桡。更待花如霰，红颜为尔凋。
杨秀才幽居
作者：王称
朝代：明

杨子幽居处，闲窗面远空。水喧明镜里，云落画屏中。捲幔留山月，挥弦送晚鸿。何人问奇字，载酒野桥东。
杨进士新卜幽居
作者：王称
朝代：明

大隐在朝市，萧然小蓬丘。药栏醉歌鸟，竹径沿清流。良朋偶而集，杂花映觥筹。遂忘簪组念，颇似山林幽。片云池上来，傍我几席浮。重游未超隔，佳会何能酬。
梅花落
作者：王称
朝代：明

青楼叹落梅，独起自徘徊。带雪粘歌扇，因风上镜台。晚妆谁更点，边角正堪哀。望断寻香径，依依满绿苔。
梦萱堂为孙进士子良题
作者：王称
朝代：明

堂前种嘉草，端以志亲忧。我忧何能忘，爱日迟此留。如何一朝变，庭树惊高秋。悲风委残绿，薄暮寒飕飗。缅怀堂上人，欲展情无由。惨惨隔下泉，冥冥闭荒丘。惟应中夜魂，庶以慰永愁。中夜有遐思，寤寐忽见之。觉来起徬徨，四顾令心悲。是时返哺乌，方绕庭树枝。微禽果何知，亦各怀其私。念我罔极恩，欲报情何施。鉴帷月娟娟，动幔风凄凄。鸾哀不成章，陨涕双涟洏。白杨风萧萧，日久来古道。不见堂下萱，空吹墓间草。缅怀畴昔时，如何间音仪。入室若靡至，出门当诉谁。上山山有巅，涉水水有涯。伤哉陟岵心，永作终天悲。日没晨复旦，海落潮再生。如何长逝魂，终天竟冥冥。长风振林柯，飒爽久不停。心将寸草折，泪逐衣线零。倚门不可见，登舆竟谁荣。眷兹椿与梓，頫仰当中庭。
梦萱堂为孙进士子良题·其一
作者：王称
朝代：明

堂前种嘉草，端以志亲忧。我忧何能忘，爱日迟此留。如何一朝变，庭树惊高秋。悲风委残绿，薄暮寒飕飗。缅怀堂上人，欲展情无由。惨惨隔下泉，冥冥闭荒丘。惟应中夜魂，庶以慰永愁。
梦萱堂为孙进士子良题·其四
作者：王称
朝代：明

日没晨复旦，海落潮再生。如何长逝魂，终天竟冥冥。长风振林柯，飒爽久不停。心将寸草折，泪逐衣线零。倚门不可见，登舆竟谁荣。眷兹椿与梓，頫仰当中庭。
梦萱堂为孙进士子良题其三
作者：王称
朝代：明
体裁：古风

白杨风萧萧，日久来古道。不见堂下萱，空吹墓间草。缅怀畴昔时，如何间音仪。入室若靡至，出门当诉谁。上山山有巅，涉水水有涯。伤哉陟岵心，永作终天悲。
梦萱堂为孙进士子良题其二
作者：王称
朝代：明
体裁：古风

中夜有遐思，寤寐忽见之。觉来起徬徨，四顾令心悲。是时返哺乌，方绕庭树枝。微禽果何知，亦各怀其私。念我罔极恩，欲报情何施。鉴帷月娟娟，动幔风凄凄。鸾哀不成章，陨涕双涟洏。
棕殿成侍宴和赵郎毅之作
作者：王称
朝代：明

别殿新开上苑东，旌旗遥驻五云中。花深绮席来仙佩，香逐金貂引上公。自是衣冠逢盛世，非关歌舞乐春风。何人赋有凌云调，明日天书许荐雄。
楚调曲
作者：王称
朝代：明

君行巫阳道，妾住渚宫湄。莫恋荆台乐，轻抛桃李时。
步虚词
作者：王称
朝代：明

东华青阳君，授我宝篆文。六角粲星芒，读之了不分。谓之蕊珠篇，玉检得空云。持此可度世，出入齐化钧。再拜服至言，归来嗽芳芬。火粒一排弃，永此偕仙真。卿云烂冲霄，祥景启大罗。紫微穆虚皇，太清为我家。锵锵八琅璈，和以希夷歌。一气但浮衍，至道良不颇。頫观区中缘，蜉蝣竞春华。夭浊不自爱，真意其如何。精心仰真范，稽首朝玄都。祥氛结灵宇，双阙浮太虚。离罗古仙人，羽驾纷来趋。冥言感至理，道化超群无。口吟三洞章，身佩五岳图。真诠谅斯在，邈矣浩劫初。琼台瑶圃西，弱水扶桑东。飙轮歘上征，八龙俨来从。整佩访金母，弭节朝玉童。津津九霞觞，粲粲方诸宫。授以至道言，所济良无穷。却驭俯倒景，八表空冥濛。
步虚词·其一
作者：王称
朝代：明

东华青阳君，授我宝篆文。六角粲星芒，读之了不分。谓之蕊珠篇，玉检得空云。持此可度世，出入齐化钧。再拜服至言，归来嗽芳芬。火粒一排弃，永此偕仙真。
步虚词·其四
作者：王称
朝代：明

琼台瑶圃西，弱水扶桑东。飙轮歘上征，八龙俨来从。整佩访金母，弭节朝玉童。津津九霞觞，粲粲方诸宫。授以至道言，所济良无穷。却驭俯倒景，八表空冥濛。
步虚词其三
作者：王称
朝代：明
体裁：古风

精心仰真范，稽首朝玄都。祥氛结灵宇，双阙浮太虚。离罗古仙人，羽驾纷来趋。冥言感至理，道化超群无。口吟三洞章，身佩五岳图。真诠谅斯在，邈矣浩劫初。
步虚词其二
作者：王称
朝代：明
体裁：古风

卿云烂冲霄，祥景启大罗。紫微穆虚皇，太清为我家。锵锵八琅璈，和以希夷歌。一气但浮衍，至道良不颇。頫观区中缘，蜉蝣竞春华。夭浊不自爱，真意其如何。
水亭夜怀黄八粲林六敏
作者：王称
朝代：明

孤亭水云深，人境自幽绝。七弦罢鸣弹，桐阴初上月。偶酌尊中醪，高卧望云阙。荷露清角巾，松飙濯毛发。寥寥天籁寒，吟咏了未辍。志偕南阜隐，兴藉东山发。同心念离居，中夜思超忽。
永思堂
作者：王称
朝代：明

茫茫宇宙内，荡荡成古今。凄凄霜露繁，恻恻游子心。终天何漫漫，长夜竟沉沉。庭闱不复趋，宰木风满林。林中有啼鸟，呜呜吐哀音。感兹物性微，我怀良不禁。入室若有见，焄蒿或来临。区区抱遗体，戚戚幽怨深。嗟余念弗髦，多难早见侵。为君赋永思，潸然泪盈襟。
汉苑行
作者：王称
朝代：明

羞将团扇泣秋风，懒扫蛾眉傍笑丛。一自掖庭辞辇罢，梨花残雨锁深宫。露凝仙掌月华清，灯暗长门梦不成。咫尺昭阳承宠处，夜深犹自按歌声。
汉苑行·其一
作者：王称
朝代：明

羞将团扇泣秋风，懒扫蛾眉傍笑丛。一自掖庭辞辇罢，梨花残雨锁深宫。
汉苑行·其二
作者：王称
朝代：明

露凝仙掌月华清，灯暗长门梦不成。咫尺昭阳承宠处，夜深犹自按歌声。
江上见酴醾分得人字
作者：王称
朝代：明

向来同醉帝城春，马首东风落绛茵。玉架锦屏消息断，只今谁是冶游人。
泛舟汉江示同使何礼部韵
作者：王称
朝代：明

郢树西连鹦鹉洲，洲前浩荡汉江流。当年神女曾遗佩，此日仙郎更泛舟。雨歇鸥凫屏底见，烟光岛屿镜中浮。平生最有沧浪意，一曲传君入棹讴。
浔州驿
作者：王称
朝代：明

客里浔阳暂泊舟，驿楼官树晚烟稠。多情误作琵琶梦，惊觉蛮天瘴雨秋。
渡扬子江
作者：王称
朝代：明

四月惊涛白，扁舟发大江。不因临绝险，那使壮心降。天际群峰碧，矶头白马双。胜游殊未已，聊尔驻麾幢。
温陵送刘大还三山
作者：王称
朝代：明

江流幔曙入河低，一尺鱼笺醉懒题。古道菊花秋草里，败林莎井露螀啼。空林寒影凋芳树，远涧泉声下碧溪。客路相逢方绝倒，马蹄何事又东西。
游仙曲为张真人羽化而作
作者：王称
朝代：明

祥云凝素华，初景丽璇霄。羽驾集万灵，上下何飘飖。要眇笙鹤音，和以空仙谣。尘缘一洗脱，顿觉神形超。下士盼末光，长跪不可招。回飙洒而至，矫首空云翘。刚飙载飞轩，上溯无始乡。心冥一气表，坐断万劫场。兹来食色身，缅邈情俱忘。长歌答云璈，朗咏流玉章。空明结真无，昼夜何煌煌。嗟哉下土家，仰止徒悲伤。晞发九旸城，濯足咸池津。松乔相邂逅，翼我登飙轮。金天谒西母，紫府朝玉真。朝游扳曜罗，夕憩迩结璘。空同仰真梵，愚浊惭下民。因之一缄札，稽首黄麒麟。化机无停轮，万有互始终。至人出陶钧，与道相无穷。大庭俨群仙，羽盖时来从。逍遥玉虚境，一无每自同。真诠久云辽，至理标鸿濛。何时复降世，清都振玄风。
游仙曲为张真人羽化而作·其一
作者：王称
朝代：明

祥云凝素华，初景丽璇霄。羽驾集万灵，上下何飘飖。要眇笙鹤音，和以空仙谣。尘缘一洗脱，顿觉神形超。下士盼末光，长跪不可招。回飙洒而至，矫首空云翘。
游仙曲为张真人羽化而作·其四
作者：王称
朝代：明

化机无停轮，万有互始终。至人出陶钧，与道相无穷。大庭俨群仙，羽盖时来从。逍遥玉虚境，一无每自同。真诠久云辽，至理标鸿濛。何时复降世，清都振玄风。
游仙曲为张真人羽化而作其三
作者：王称
朝代：明
体裁：古风

晞发九旸城，濯足咸池津。松乔相邂逅，翼我登飙轮。金天谒西母，紫府朝玉真。朝游扳曜罗，夕憩迩结璘。空同仰真梵，愚浊惭下民。因之一缄札，稽首黄麒麟。
游仙曲为张真人羽化而作其二
作者：王称
朝代：明
体裁：古风

刚飙载飞轩，上溯无始乡。心冥一气表，坐断万劫场。兹来食色身，缅邈情俱忘。长歌答云璈，朗咏流玉章。空明结真无，昼夜何煌煌。嗟哉下土家，仰止徒悲伤。
游仰山寺
作者：王称
朝代：明

优钵昙花几树开，宝坊作礼面如来。竹边野衲参方至，龛里神僧入定回。鹿女献芝依法苑，雁王衔果绕经台。空门且得休尘累，何待人间变劫灰。
游小雄涧壑有成
作者：王称
朝代：明

阴岛变残雪，流新吐溶溶。偶寻一径微，独与采樵同。两崖湿花雾，众窍吟天风。云根濯苔发，乱筱相冥濛。盘嵓折磴道，似各冥搜穷。石门忽中断，旷望开烟丛。萝雨泽毛发，松栝清心胸。了然青洲霞，照影寒潭空。始知人境外，别有仙源通。振舄挥片云，投情依远鸿。玄栖极要眇，神游小崆峒。真仙金鹅蕊，一室丹火红。敕授紫囊诀，永期变鹤踪。却忆望城市，白日氛埃中。
游浯溪录呈陈司马及同登诸公
作者：王称
朝代：明

客舟晓探奇，兴落浯水上。搴萝豁远目，所志穷异状。是时天宇晴，物象自清旷。烟开楚山断，千里弥一望。遐延极览眺，近历饱搜访。层崖划中开，峭壁摩万丈。颜公英烈姿，元叟士林仗。文辞金石奏，字画蛟龙壮。伊余抗尘容，所志在清赏。孤云寄微踪，独鹤引空杖。岂无千载怀，亦有高山仰。同游二三侣，相与情颇畅。芳兰荐山庖，林瀑洒竹帐。醉挥紫霞觞，乱落白云唱。归舟漫容与，潭月吐云嶂。幽兴任时违，心远觉神王。但云谐斯游，何以答清贶。
游海珠寺示同游文宪使周佥宪
作者：王称
朝代：明

绝岛波心见，栖身玉镜中。欲观鳌背日，还仗鹢楼风。客思员壶外，云程若木东。蜃光晴作雾，海气昼成虹。僧刹蛟龙护，神珠水月通。同游多逸侣，归棹拟乘空。
游清源别后寄温陵田处士
作者：王称
朝代：明

夙性慕玄赏，少年复离群。囊书不得意，菽水怀亲恩。请缨卑任侠，点笔徒工文。腰间脱宝剑，归卧清溪云。擢歌有时閒，放浪沧海濆。云水秀孤岛，石壁澄霞纹。茸茸紫藤花，濯濯敷泉根。鹤影波上归，龙吟水中闻。兴来拂瑶轸，兰情洒馀芬。曲罢划长啸，众籁清衣巾。夫子弄玉箫，邀予醉琼尊。红泉看洗药，碧涧思垂纶。区缘一以说，恍若超埃氛。别后缅灵境，中夜飞吟魂。昨梦紫峰岑，月色何纷纷。清光阻天未，眇怀犹为君。拒我手中策，拂我衣上尘。明当营丹砂，去与壶公邻。
游清源山道院
作者：王称
朝代：明

仙人有奇观，鸡犬白云里。春至桃花开，千枝映流水。星坛药草青，夜空丹光紫。天上期鹤笙，人间识岛履。伊余倦俗流，千载困泥滓。久矣期大还，乘风一来此。金书启真秘，石洞洗玄髓。河车信可营，心期羡门子。
游灵谷寺
作者：王称
朝代：明

东城领霞瞩，北山开禅宫。松声度众壑，塔影悬晴空。衣冠有时暇，幽期白云中。八水觅解流，三生咏玄风。上人启竺坟，说法超群蒙。是时宝花堕，十里香濛濛。别来问玄度，几日还相从。
漳溪晚渡
作者：王称
朝代：明

微钟逗前林，林端晚烟发。扁舟去俄顷，云水空超忽。中流离思起，天际孤帆没。日夕缅同心，相看成楚越。
潜窥林鸿与张红桥狎作二首 其一 酥乳
作者：王称
朝代：明

一双明月贴胸前，紫禁葡萄碧玉圆。夫婿调疏绮窗下，金茎数点露珠悬。
潜窥林鸿与张红桥狎作二首 其二 云鬓
作者：王称
朝代：明

香鬟三尺绾芙蓉，翠耸巫山雨后峰。斜倚玉床春色去，鸦翎蝉翼半蓬松。
潜窥林鸿与张红桥狎作二首·酥乳
作者：王称
朝代：明

一双明月贴胸前，紫禁葡萄碧玉圆。夫婿调疏绮窗下，金茎数点露珠悬。香鬟三尺绾芙蓉，翠耸巫山雨后峰。斜倚玉床春色去，鸦翎蝉翼半蓬松。
潢州忆丁显
作者：王称
朝代：明

故人自是龙头客，何似南荒久不归。欲把一觞陈楚些，月江烟雨正霏霏。
点苍山为戴少府赋
作者：王称
朝代：明

峨峨云中山，万点积苍翠。壮为九夷尊，独立九岳外。孤峰荡层云，众壑走空籁。仰瞻参旗光，坐见斗杓大。乾坤寄端倪，日月论显晦。真流入微茫，僰鸟飞霮䨴。秋高崖势豁，春至林影碎。天声回沧溟，晓色浮渤澥。登攀客趣恬，眺览宦情醉。搴帷与驻笏，为我谢先辈。
爱日堂为陈编修全赋
作者：王称
朝代：明

羲和整六辔，昼夜无停机。青阳方届候，朱火倏已驰。壮士感芳岁，佳人惜流晖。怀我孝子心，视景起徘徊。奉觞庭闱趍，喜惧恒共之。去日不可留，来日方在兹。中堂弦管清，疏房帏幄垂。谁挥鲁阳戈，为我驻四时。
牛路春耕
作者：王称
朝代：明

晨光照墟里，屋下春泉鸣。驱牛出东阡，旦作农事耕。不惜筋力劬，但愿禾黍成。遐哉鹿门意，千古斯能并。
王奉祠宅饯其伯氏之蜀县令
作者：王称
朝代：明

我家仙令来何处，又见双凫日下归。明发谢庭看玉树，可怜片月忆光辉。都门饮散动行旌，千里看花到锦城。好借三巴江上水，与君流作玉琴声。
王奉祠宅饯其伯氏之蜀县令·其一
作者：王称
朝代：明
体裁：七言绝句

我家仙令来何处，又见双凫日下归。明发谢庭看玉树，可怜片月忆光辉。
王奉祠宅饯其伯氏之蜀县令·其二
作者：王称
朝代：明

都门饮散动行旌，千里看花到锦城。好借三巴江上水，与君流作玉琴声。
王芾家咏梅花灯
作者：王称
朝代：明

并娥剪素镂秋水，兰燄传春破瑶蕊。粉屏射蜡摇珠光，的历冰魂广寒里。严城画角声咿咿，羲驭渐轧搏桑枝。芳心暗逐烟烬落，玉凫咮冷沉烟薄。
环璧轩为刘佥宪题
作者：王称
朝代：明

宪节依南纪，开轩得最幽。引泉窥蜃胍，凿地应龟谋。团魄疑初堕，轮光讶未收。不随方沼合，宜傍月江流。荷盖侵书幌，芹香点客裘。漫同瞻泮水，非是奠圆丘。蒲谷生当异，琮璜势欲侔。奎文时贯户，云汉半藏陬。色媚沉珠浦，辉联钓玉洲。探源穷妙理，观化仰前修。映采回轺鹭，忘机狎野鸥。鉴容堪整佩，濯足诧垂钩。槛俯花如笑，桥成木自樛。燕冲飞絮入，鱼噞乱萍浮。润溥台前柏，声谐阼外璆。瑩深瑕不染，光重价难酬。才子誇神遇，群公事胜游。赋诗偕酌泂，载酒拟消愁。凉思通规牖，清源得上游。悬车曾有约，挥棹倚高秋。
环璧轩为刘佥宪题
作者：王称
朝代：明
体裁：五言排律

宪节依南纪，开轩得最幽。引泉窥蜃胍，凿地应龟谋。团魄疑初堕，轮光讶未收。不随方沼合，宜傍月江流。荷盖侵书幌，芹香点客裘。漫同瞻泮水，非是奠圆丘。蒲谷生当异，琮璜势欲侔。奎文时贯户，云汉半藏陬。色媚沉珠浦，辉联钓玉洲。探源穷妙理，观化仰前修。映采回轺鹭，忘机狎野鸥。鉴容堪整佩，濯足诧垂钩。槛俯花如笑，桥成木自樛。燕冲飞絮入，鱼噞乱萍浮。润溥台前柏，声谐阼外璆。莹深瑕不染，光重价难酬。才子誇神遇，群公事胜游。赋诗偕酌泂，载酒拟消愁。凉思通规牖，清源得上游。悬车曾有约，挥棹倚高秋。
瓜田寄南山处士
作者：王称
朝代：明

种瓜一亩间，榛蔓苦翳之。雨深苗未抽，恻然令我悲。侵晨行荷锄，芟刈亦忘疲。仰观天宇宽，俯视群物滋。却忆南山老，终年澹无为。
画菖蒲
作者：王称
朝代：明

晞发慕远游，端居阅玄文。愿言金光草，缅此九节根。芳丛何葳蕤，冉冉幽涧濆。溪雨濯秀色，林风动清芬。尝闻嵩山客，乃是九疑君。采佩却百邪，服饵谐仙真。蓬壶翠水区，玄圃鸾鹤群。吾将整吾驾，去与烟霞亲。
画马篇为童将军赋
作者：王称
朝代：明

圣皇览乾驭，天驷流星芒。太乙贶灵异，倏见渥水傍。神精何权奇，意气尤轩昂。两颧夹明月，四蹄乱秋霜。早为汗血驹，三载清大荒。长驱掩上征，逸态凌云翔。骁腾日万里，脱略谁能当。归来骖六龙，殊恩擅中黄。赐浴天池津，剪拂须鬣张。顾影骄玉姿，含嘶泛清商。丹青特馀照，对之亦腾骧。驽骀世岂乏，伏枥空成行。
留别梅溪诸友
作者：王称
朝代：明

凉风才动芰荷衣，却忆青山赋独归。近别慈亲温省旷，乍抛酒伴醉吟稀。天边鸿雁秋云薄，水面蒹椴夕鸟飞。后夜与君相忆处，萧萧萝月掩荆扉。
病中怀故山
作者：王称
朝代：明

远向清溪掩石门，碧萝烟帐鹤成群。一从误作游仙梦，谁管秋山几片云。袅袅柽阴石径斜，野人迎住近烟霞。别来门外沧浪月，开遍青松几度花。
病中怀故山·其一
作者：王称
朝代：明

远向清溪掩石门，碧萝烟帐鹤成群。一从误作游仙梦，谁管秋山几片云。
病中怀故山·其二
作者：王称
朝代：明

袅袅柽阴石径斜，野人迎住近烟霞。别来门外沧浪月，开遍青松几度花。
登九仙山怀林頫因寄
作者：王称
朝代：明

雪后空山一棹过，新年草色送离歌。心知别后登临少，福地重来感慨多。谷口飞花看薄暝，涧门啼鸟掩垂萝。知君亦有东山屐，归去云林近若何。
登仰山一览亭
作者：王称
朝代：明

久怀名山游，偶宿翠微寺。化城依宝坊，累劫即初地。心空万籁寂，夜久众壑闭。寥寥水月观，了了独忘寐。凌晨览孤峰，更在白云际。跻攀兴未已，恍惚身若寄。危栏倏而倚，旷望海天细。松际乌鸟巢，簪裾落烟翠。惟时物候肃，千里轶纤翳。神行极空阔，豁尔心目霁。翩翩鸾鹤影，冉冉芝兰气。浮踪浩天游，蝉蜕隔人世。顾余眷名蓝，似与夙缘契。因偕缁锡侣，尚觉章甫累。便当脱尘缨，投情缅灵异。
登古囊山辟友岩和瓢所居士之作因寄黄八粲
作者：王称
朝代：明

何处秋吟觅远公，苍苔古道石林东。月生双树闻虚籁，香绕诸天见化宫。万法已超言说外，此身多在别离中。明朝更写三生偈，去约忘机海上翁。
登宿云台
作者：王称
朝代：明

一径缘萝到上方，宿云台阁树苍苍。凭虚目送秋鸿远，向夕窗涵海雨凉。童子见人能下拜，老僧出定自焚香。近来性癖耽禅悦，长向空门礼法王。
登小姑山和何礼部韵
作者：王称
朝代：明

宦游久忆惬登临，此日凭高快赏心。水尽平湖空外落，天开绝岛望中沉。仙人游佩春云染，神女宫鬟晓雾侵。却羡渔舟烟浦笛，数声何处答清吟。
登屴崱峰宿涌泉寺得仍字
作者：王称
朝代：明

翠微白云里，逢秋思一登。耸身蹑云壁，飞泉摇古藤。洞豁海天际，坐见万景澄。饮涧动群鹿，宴林逢真僧。邀我宿化城，珠林悬古灯。寥寥片月上，悄悄天籁凝。因悲向城市，尘发秋相仍。
登无诸钓龙台怀古
作者：王称
朝代：明

高台远枕大江流，江上云屏宿霭收。才子挥毫春作赋，商人醉酒晚移舟。空潭龙去山河改，古殿云寒剑戟愁。莫向此中多感慨，汉家陵树已千秋。
登月江楼
作者：王称
朝代：明

朝来一上月江楼，江雨长涵瘴水流。望断钓槎人已远，青山点点是邕州。
登薛仙峰寄自牧知己
作者：王称
朝代：明

小年学剑术，颖脱神锋生。身娴韬略书，吐论吞从横。傍搜百家言，复得夷鞅情。自顾万人豪，不惭一代英。担簦赴神州，十上空无成。巍巍黄金台，邈哉阻天庭。归来守故墟，索寞罗秋萤。作书谢知己，闭门绝浮荣。悄悄林下居，一室有馀清。閒寻白社约，或作青山行。傲吏期解冠，渔父同濯缨。纵酒竹林逸，寻仙松子盟。匣中双宝器，弃置蛟龙鸣。偶兹凌丹梯，足下云霞升。孤鸿天外出，白日波上明。九节菖蒲花，采掇延吾龄。飘飖羽人居，蜕骨遗玄经。吸景若可弄，丹砂思一营。惟君抱孤绝，襟怀洞春冰。相期苟有志，云鸿极冥冥。
登采石蛾眉亭
作者：王称
朝代：明

牛渚矶头烟水生，蛾眉亭下大江横。春归楚树浮空尽，山隐淮云入望平。琼馆有才堪倚马，锦袍无梦借飞鲸。停桡欲和《渝州曲》，都付吴歌《子夜》声。
登金山寺
作者：王称
朝代：明

江近海势斗，中流孤岛分。化城若浮出，钟梵空中闻。真僧何方来，于兹巢白云。鱼龙虎法界，日月栖山门。而我泛梗踪，偶因涤嚣纷。真源杳莫测，积气长氤氲。一洒甘露言，便觉苏焦焚。栖身恍圆镜，永绝诸漏音。
登黄鹤楼
作者：王称
朝代：明

迢迢江上楼，飞构梯层穹。黄鹤何年来，结巢白云中。仙人整羽盖，一往无遗踪。瑶笙紫河车，潇洒馀天风。至今启重关，呵守虎豹雄。雕檐敞白日，阑槛标晴虹。我因驻旄节，登攀兴何穷。神行万物表，目送双飞鸿。依依烟际帆，远落三湘东。霜清楚天碧，树尽荆门空。长辞愧祢生，高兴怀庾公。落日下楼去，烟水青濛濛。
登黄鹤楼
作者：王称
朝代：明
体裁：古风

迢迢江上楼，飞构梯层穹。黄鹤何年来？结巢白云中。仙人整羽盖，一往无遗踪。瑶笙紫河车，潇洒馀天风。至今启重关，呵守虎豹雄。雕檐敞白日，阑槛标晴虹。我因驻旄节，登攀兴何穷。神行万物表，目送双飞鸿。依依烟际帆，远落三湘东。霜清楚天碧，树尽荆门空。长辞愧祢生，高兴怀庾公。落日下楼去，烟水青濛濛。
白云寺赠僧
作者：王称
朝代：明

道林说法处，应在白云边。宴坐度小劫，冥观入大千。诸天花雨遍，双树慧灯悬。何日东林社，相期种白莲。
白鹿应制
作者：王称
朝代：明

乐囿歌周室，呈祥出汉圻。神胚金毓秀，瑞采玉为姿。顾兔宁堪匹，祥乌未足奇。露毛偏濯濯，霜角自离离。漫点苍崖雪，曾衔紫岭芝。来依琪苑静，驯傍玉阶宜。海峤遗仙迹，穷荒贡赤墀。何如昭景贶，重睹圣明时。
短歌行
作者：王称
朝代：明

东风吹花堕锦筵，杨柳半亸青楼烟。主人自为鸲鹆舞，小妓更奏鸳鸯弦。当杯入手君不醉，落日已在西山巅。短歌一拍心茫然，请看明镜高台上，何须白发悲芳年。
秋夜同诸公神乐观玩月
作者：王称
朝代：明

秋临万象空，良夜寂如水。了然东山月，照影清尊里。尘踪厌汨没，缅此方悠然。况有仙坛高，俯瞰区中缘。坐授紫霞笙，啸引琪林鹤。参差斗未横，零落露已薄。朋簪谐夙驩，佳期感二难。中思拂衣去，永卧烟霞间。
秋夜斋居怀唐泰
作者：王称
朝代：明

高梧月未出，暝色疏烟里。雍雍鸣雁来，声在秋塘水。孤灯捲帘坐，寒影对窗几。青空吹微霜，瑟瑟动轻苇。援琴不成音，感别在千里。谁值晨风翰，淮波盼游鲤。
秋山吟望
作者：王称
朝代：明

一径吟秋到石坛，烟萝远映碧峰寒。松边独鹤归来晚，赢得閒云片片看。
秋日与胡泉州会小山丛竹亭分韵得飞字
作者：王称
朝代：明

秋风江上早鸿飞，桂树团团影渐稀。此日尊前须尽醉，古来林下几人归。青山乌帽情何恋，翠竹黄花愿不违。更爱山亭车马散，照人萝月自依依。
秋日怀林源前辈
作者：王称
朝代：明

载酒行吟野寺秋，青山去后与谁游。怀人独卧云中岛，感兴频登江上楼。黄菊久？陶令醉，白头重抱仲宣愁。夜来明月还相照，好寄心期到剑州。
秋日怀林源前辈
作者：王称
朝代：明
体裁：七言律诗

载酒行吟野寺秋，青山去后与谁游。怀人独卧云中岛，感兴频登江上楼。黄菊久�陶令醉，白头重抱仲宣愁。夜来明月还相照，好寄心期到剑州。
秋江渔唱
作者：王称
朝代：明

渔舟晚唱来，声在秋江水。月明曲未终，前汀鹭飞起。
秋署中寄鲍纪善
作者：王称
朝代：明

出门车马喧，秋炀烈如燀。不有静者心，兹怀曷由展。念君守幽素，闭迹同偃蹇。尘榻鸟字频，閒窗昼丝罥。谁开蒋生径，独契子云馆。何时风雨来，一洗烦虑逭。
窃见张红桥睡起
作者：王称
朝代：明

象牙筠簟碧纱笼，绰约佳人睡正浓。半抹晓烟笼芍药，一泓秋水浸芙蓉。神游蓬岛三千界，梦绕巫山十二峰。谁把棋声惊觉后，起来香汗湿酥胸。
立春早朝赐酺答郑编修之作
作者：王称
朝代：明

玉历新颁后，千门晓色鲜。青云干舜吕，和气入尧年。高品初传敕，中庖预列筵。愧非枚乘侣，雨露沐恩偏。
答谢主帅
作者：王称
朝代：明

半欹乌帽病参军，万里从戎未策勋。不有辕门贤主帅，飘零谁与慰残魂。曳裾进作辕门客，拥节终惭使者星。投李报琼何日遂，空馀豪气倚青冥。
答谢主帅·其一
作者：王称
朝代：明

半欹乌帽病参军，万里从戎未策勋。不有辕门贤主帅，飘零谁与慰残魂。
答谢主帅·其二
作者：王称
朝代：明

曳裾进作辕门客，拥节终惭使者星。投李报琼何日遂，空馀豪气倚青冥。
素斋
作者：王称
朝代：明

大朴斲已久，斯人抱冲襟。寥寥一室间，坐契千古心。片月泻寒练，疏云澹流阴。俗尘飞我缁，名迹宁见侵。静念真素流，端居积幽沉。何当启玄秘，一奏瑶华音。
紫芝山房歌为郑尚书赋
作者：王称
朝代：明

我昔慕幽赏，山水纵奇观。朝挥海客棹，暮宿山霞关。武夷群峰白云端，幔亭玉女非人间。层峦叠嶂去何极，空际轩翥如腾鸾。双溪夹出绕明镜，百步九折鸣飞湍。就中紫芝一峰峭，恍惚溪上凝烟鬟。深林瑶草昼可拾，山人笙鹤无时閒。紫芝之山不可攀，须知圣世非商颜。祇应吐祥产奇瑞，煌煌三秀被林峦。何人卜居此山下，康成子孙世文雅。朵朵芙蓉镜底青，淙淙瀑布屏间泻。山寂寂兮山房幽，兰膏烟帐夜埋头。经史纵横一万卷，天地上下三千秋。閒寻方外屐，笑掬涧底流。采芳结瑶佩，濯足歌远游。苍生海内望安石，谢公不得东山留。一朝束书谢丘壑，啸咤风雷起寥廓。石床松月为谁明，清夜徒闻吊猿鹤。南宫作赋安足奇，大廷对策裨衮衣。才高万乘屡回顾，承明出入生光辉。玉骢曾锡天间骑，节钺重烦大藩寄。小吏兰台识马周，居人渤海怀龚遂。胜槩相看无处无，烟萝不似故园居。瞻云几动亲闱念，归思空因托鲤鱼。尔来中朝属耆旧，廊庙端严亸章绶。廷尉人传天下平，秩宗名在当时右。当时之名信可称，回望故山山更青。晋公绿野久寂寞，白傅匡庐未足荣。秖今八荒歌太平，三台位列中天明。功成早晚拂衣去，仙舟九曲能相迎。此时君当倒却建溪绿，我亦为君歌一曲。何必相携茹紫芝，四海清风缅高躅。
纨扇歌赠别张秀才
作者：王称
朝代：明

手把白纨扇，赠君表深情。诸君试挥扬，座上仁风生。纨扇团团似明月，不比君心圆复缺。聊将霜雪比贞素，那谓炎凉有离别。念尔相携似故人，冰壶玉树宛相亲。草圣从经内史笔，西风漫障元规尘。忆当长信深幽地，曾对佳人掩双泪。此日临岐一送君，莫学秋来便相弃。
纨扇词
作者：王称
朝代：明

皎洁浑无染，团团孰与裁。秋风原不妒，四序自相催。
练溪
作者：王称
朝代：明

波小水溶溶，湍急秋溅溅。飏风皱微绡，漱月皎平练。鲛人宁敢专，谢客或来玩。
结客少年场
作者：王称
朝代：明

玉勒骄骕骦，宝刀耀星芒。相逢斗鸡里，结客少年场。探丸杀公吏，白日醉咸阳。司隶不敢捕，意气凌秋霜。一朝许报国，投驱赴边疆。蹀躞匈奴庭，万人不敢当。弯弓射月支，斩首得贤王。归来不受赏，出入金殿旁。轻脱季布死，却哂聂政狂。鄙哉汗阳石，不使侠传芳。
置酒高堂上
作者：王称
朝代：明

置酒高堂上，丰厨出鲜肥。广筵罗众宾，清尊间蛾眉。羽觞若流星，丝竹清且悲。阳阿屡回雪，激楚超兰猗。昼尽继以烛，取乐良未涯。流连岂不荒，所慎白日移。一朝委山丘，琴瑟将奚为。嗟彼蟋蟀诗，无为世所嗤。
自牧居士与玉壶道人古囊善复二师共结三生之社书来与余论老释二师遂用答之
作者：王称
朝代：明

观空泯群有，崇虚悟真玄。微言扫烦障，妙契排冥筌。况之憩远迹，邈在云萝巅。空香入人境，花雨来诸天。三缘等无生，众妙同自然。喻心了无取，濯濯如清莲。襄城除害马，祗舍留真铨。愿君解明月，示我造劫前。
舟中怀彭诩
作者：王称
朝代：明

远汉落星稀，疏林驿火微。已知去国远，况与故人违。旅梦惊残叶，凉声到客衣。何时联画舫，同望楚云归。
舟中望九华
作者：王称
朝代：明

云锦积岧峣，屏风倚碧霄。猿声听不尽，山翠望还消。俗驾何由税，仙人不可招。夜深理孤棹，乘月逐归潮。
舟中望匡庐
作者：王称
朝代：明

兹山东南美，植立云霞中。九叠萦秀色，万古青茸茸。我怀志灵奇，絓帆喜相逢。林端望飞瀑，天际数云峰。香炉紫烟灭，玉镜澄湖空。飞翠落巾袖，毛发梳天风。顾此逐行役，无由访仙踪。长咏远公传，坐忆东林钟。
舟中赠司马秀才
作者：王称
朝代：明

才子茂陵客，何年赋远游。家藏封禅草，身著鹔鹴裘。未赠王祥剑，先同郭泰舟。明朝霄汉上，一鹗看横秋。
舟移豫章高士亭址下寄新喻文学潘时彦
作者：王称
朝代：明

云水极杳霭，一棹东南归。青林相掩映，白鸟烟中飞。新蒲乍隐舟，漫流侵夕矶。偶寻高士宅，忽怅故人违。摇曳鸣玉琴，谁云出处非。明发引前望，五老收阴霏。
节妇吟为上虞黄氏作
作者：王称
朝代：明

祁祁寒日暝，袅袅秋风凉。凄凄捲素幔，切切悲空床。昔为双飞鸿，今作独宿凰。妾身岂复惜，子幼姑在堂。捐生谅非难，老稚谁扶将。日月良有食，海水良有极。妾身千秋年，当化山头石。
苍梧与邹郎中别
作者：王称
朝代：明

五两絓飞雨，夜宿苍梧阴。苍梧烟水正愁绝，江上谁歌离别吟。与尔别离何草草，百壶且尽开怀抱。霜鲙红鳞入座鲜，锦荔堆盘出林早。醉起长歌一慨然，客中况是客中怜。明朝海上能相忆，只有青天片月悬。
苍梧道中
作者：王称
朝代：明

驱车九疑道，独鸟东南飞。看山不觉远，秋云生我衣。深谷走群籁，半岑明夕晖。中林有兰茝，薄暮空芳菲。
苦别离
作者：王称
朝代：明

瑶瑟对玉卮，中有千万思。欲弹再三叹，多是苦别离。妾颜如秋华，零落方在兹。君心如逝水，一去无回时。皎皎云间月，几见圆复缺。月缺有圆时，君胡苦别离。
草堂与山僧夜坐自牧马大见过
作者：王称
朝代：明

移居深入水南村，五柳新栽正对门。傍岸春流沿翠筱，乱藤栖鸟近黄昏。床头折简山人致，灯下名香野衲焚。童子夜深知客至，隔邻呼取醉芳尊。
草堂成题以见志
作者：王称
朝代：明

幽栖搆茆宇，窈窕云萝中。潜光葆真素，遂此达世踪。青山列前楹，金飙但鸣松。听之比竽瑟，玩之若芙蓉。簪玉岂不华，列戟非凡庸。重关邈天路，短翮惭排风。瓢饮颍水渌，邑谢骈氏封。散帙期道侣，假寐登方蓬。兹焉遂偃仰，沆瀁应无穷。五陵游侠场，中林隐沦托。寄情傲世诠，矫志在玄漠。况兹栖息地，风景擅丘壑。瑩神汰馀滓，引气事虚蹻。匠樗笑支离，庄瓠惭濩落。有时睇崇丘，缅想契卫霍。云霞冠层巅，松桂被丛薄。金膏远辉煌，水碧亦连砾。采掇欲有贻，玄情在寥廓。自惜藜藿肠，不怀肉食忧。凤凰览德辉，黄鹄千里游。出处各有宜，何必相嘲尤。羊质冒虎皮，祗足承之羞。诛茅架岩壑，远托兹山幽。追攀绝人竞，静然保自修。朝撷石上英，夕漱涧底流。五难一脱略，养生复何求。金张七叶贵，出入珥汉貂。亦有张仲蔚，中园隐蓬蒿。穷达自有分，贵贱匪一镳。谁知衡茅中，于焉可逍遥。閒从闵叔饭，幸有颜氏瓢。夜来白露团，商声振林飙。泠然白云章，远和绿水谣。缄辞寄三岛，目极天寥寥。寒谷待邹律，虞韶来凤仪。堪坯育万化，感召理亦微。谷风应兔嚎，空云拥鳞飞。兹生岂不念，潜跃会有时。况予轮翮纤，而乏尘世姿。虽不事巢蠡，敢与周任规。超遥一死生，散朗忘是非。陆沉古有然，安用人所稀。
草堂成题以见志·其一
作者：王称
朝代：明

幽栖搆茆宇，窈窕云萝中。潜光葆真素，遂此达世踪。青山列前楹，金飙但鸣松。听之比竽瑟，玩之若芙蓉。簪玉岂不华，列戟非凡庸。重关邈天路，短翮惭排风。瓢饮颍水渌，邑谢骈氏封。散帙期道侣，假寐登方蓬。兹焉遂偃仰，沆瀁应无穷。
草堂成题以见志·其二
作者：王称
朝代：明

五陵游侠场，中林隐沦托。寄情傲世诠，矫志在玄漠。况兹栖息地，风景擅丘壑。瑩神汰馀滓，引气事虚蹻。匠樗笑支离，庄瓠惭濩落。有时睇崇丘，缅想契卫霍。云霞冠层巅，松桂被丛薄。金膏远辉煌，水碧亦连砾。采掇欲有贻，玄情在寥廓。
草堂成题以见志·其五
作者：王称
朝代：明

寒谷待邹律，虞韶来凤仪。堪坯育万化，感召理亦微。谷风应兔嚎，空云拥鳞飞。兹生岂不念，潜跃会有时。况予轮翮纤，而乏尘世姿。虽不事巢蠡，敢与周任规。超遥一死生，散朗忘是非。陆沉古有然，安用人所稀。
草堂成题以见志其三
作者：王称
朝代：明
体裁：古风

自惜藜藿肠，不怀肉食忧。凤凰览德辉，黄鹄千里游。出处各有宜，何必相嘲尤。羊质冒虎皮，祗足承之羞。诛茅架岩壑，远托兹山幽。追攀绝人竞，静然保自修。朝撷石上英，夕漱涧底流。五难一脱略，养生复何求。
草堂成题以见志其二
作者：王称
朝代：明
体裁：古风

五陵游侠场，中林隐沦托。寄情傲世诠，矫志在玄漠。况兹栖息地，风景擅丘壑。莹神汰馀滓，引气事虚蹻。匠樗笑支离，庄瓠惭濩落。有时睇崇丘，缅想契卫霍。云霞冠层巅，松桂被丛薄。金膏远辉煌，水碧亦连砾。采掇欲有贻，玄情在寥廓。
草堂成题以见志其四
作者：王称
朝代：明
体裁：古风

金张七叶贵，出入珥汉貂。亦有张仲蔚，中园隐蓬蒿。穷达自有分，贵贱匪一镳。谁知衡茅中，于焉可逍遥。閒从闵叔饭，幸有颜氏瓢。夜来白露团，商声振林飙。泠然白云章，远和绿水谣。缄辞寄三岛，目极天寥寥。
荷露
作者：王称
朝代：明

翠盘捧明珠，荡漾圆复碎。夜来明月中，留得蛟人泪。
菊逸为三衢金山人赋
作者：王称
朝代：明

百草委霜露，黄花濯其英。端居忽见之，遂此遗世情。临风撷朝餐，采掇巾袖盈。顑颔良所愿，况云制颓龄。閒居何所营，种菊绕篱下。种之亦何为，爱此傲霜者。秋香袭衣裾，寒色堕杯斝。岂无洛阳华，所贵轮鞅寡。结庐避喧俗，青嶂托四邻。乃知寰壤中，而有羲皇民。閒邀白衣酒，坐对黄花晨。所乐忧患除，陶然任天真。郊原掩穷秋，孤思久寥寂。赖此霜下英，庶以见颜色。开尊命浊醪，取酒聊自适。坐望飞鸟还，不见南山夕。
菊逸为三衢金山人赋·其一
作者：王称
朝代：明

百草委霜露，黄花濯其英。端居忽见之，遂此遗世情。临风撷朝餐，采掇巾袖盈。顑颔良所愿，况云制颓龄。
菊逸为三衢金山人赋·其四
作者：王称
朝代：明

郊原掩穷秋，孤思久寥寂。赖此霜下英，庶以见颜色。开尊命浊醪，取酒聊自适。坐望飞鸟还，不见南山夕。
菊逸为三衢金山人赋其三
作者：王称
朝代：明
体裁：古风

结庐避喧俗，青嶂托四邻。乃知寰壤中，而有羲皇民。閒邀白衣酒，坐对黄花晨。所乐忧患除，陶然任天真。
菊逸为三衢金山人赋其二
作者：王称
朝代：明
体裁：古风

閒居何所营，种菊绕篱下。种之亦何为，爱此傲霜者。秋香袭衣裾，寒色堕杯斝。岂无洛阳华，所贵轮鞅寡。
蒋山法会瑞应诗应制作
作者：王称
朝代：明

宝地奉金仙，璇宫启梵筵。真僧腾异域，开士唱三缘。说法云成盖，谈经花雨天。祥光凝彩绚，甘露泻珠圆。天乐凭虚下，神灯彻夜悬。胜因济妙筏，觉路指迷川。秪树春光溢，灵山会俨然。愿兹宏至化，皇运共千年。
蔚林与陈司马言别
作者：王称
朝代：明

鹤辔嘶风千嶂里，鹢楼冲浪万滩中。暮云春树重重见，客里相思更不穷。
薜萝山房歌为新宁王锡赋
作者：王称
朝代：明

陶公柳庄萧索久，蒋生竹径开何有。何似君家隐处偏，开门萝薜向人悬。萝薜苍苍送晚凉，萦烟络月绕林塘。鸟啼密叶笼书愰，客去飞花满石床。寒侵细蔓秋仍薄，饮覆春泉香濯濯。夜深惟恐蛟龙争，幽处无论鬼神托。我忆山房昔访君，繁烟袅袅更纷纷。别后山衣梦中冷，何日重纫萝薜云。林间泉石题名久，涧畔莓苔藉醉频。缄藤为报故人意，瑶琴一曲山房春。
藤江别思为徐枝文题
作者：王称
朝代：明

秋风泛鹢凌寒渚，绕座鸣鹍促飞雨。羽觞争劝不须停，醉发苍梧下湓浦。三年绛帐淑青衿，此日临岐识尔心。为问藤江汪汪水，别意与之谁浅深。
虚舟
作者：王称
朝代：明

剡桂破昆玉，刳兰移楚芳。济深良可凭，横浅徒自伤。偶值蒙庄叟，无心寄大荒。
行路难
作者：王称
朝代：明
体裁：乐府曲辞

倚剑且勿叹，听我《行路难》。世途反覆多波澜，焦原九折未为艰。君不见汉谣斗粟歌未阑，长门一夕秋草残。骨肉之恩尚如此，何况他人方寸间。又不见绛侯身荣应系狱，贾生终对长沙鵩。功成更觉小吏尊，才高宁避明时逐。所以赤松子，远赴中林期。谁能吴江上，见笑鸱夷皮。骊龙有珠在沧海，劝君逆鳞勿婴之。子推介山下，屈原湘江湄。当时枘凿自不量，至今憔悴令人悲。行路难，难为言，沧浪一棹且归去，长安大道横青天。
行路难
作者：王称
朝代：明

倚剑且勿叹，听我《行路难》。世途反覆多波澜，焦原九折未为艰。君不见汉谣斗粟歌未阑，长门一夕秋草残。骨肉之恩尚如此，何况他人方寸间。又不见绛侯身荣应繫狱，贾生终对长沙鵩。功成更觉小吏尊，才高宁避明时逐。所以赤松子，远赴中林期。谁能吴江上，见笑鸱夷皮。骊龙有珠在沧海，劝君逆鳞勿婴之。子推介山下，屈原湘江湄。当时枘凿自不量，至今憔悴令人悲。行路难，难为言，沧浪一棹且归去，长安大道横青天。
褧斋
作者：王称
朝代：明

黄中贵通理，至文斯黯然。如何表暴士，藻饰徒外鲜。斯人当自治，斋居日乾乾。褧衣服明训，白贲守圣言。岂无黼黻章，所恶非至玄。山辉玉蕴石，川媚珠藏渊。炳外会有时，弸中道弥宣。
西亭夜送林六敏还山
作者：王称
朝代：明

今夜西亭月，秋风梧叶凉。故人发孤兴，别梦绕林塘。浮世相逢心草草，羡君拂衣一何早。百亩风泉绕桂枝，归去南山迹如扫。南山松桂北山云，饮涧穿云麋鹿群。窗间明月但高枕，洞口飞泉长对门。知君自是悠悠者，何须叩角歌长夜。郑谷年来秋草稀，鹿门谁伴白云归。君行好觅赤松子，余亦将纫薜荔衣。
西山访李徵士夜归
作者：王称
朝代：明

山翠云边堕，溪声竹外虚。寻秋穷谢屐，隔水访陶居。邻妪供新酝，家童剪夜蔬。醉归萝荜底，残月在襟裾。
读书楼为四明王子沂赋
作者：王称
朝代：明

旷野豁烟翠，层梯标石丛。奎辉贯窗牗，飒飒来天风。良宵清讽音，飘落如半空。雅调既云远，古心谁与同。岂无华搆崇，飞轩切层穹。春风罗绮醉，落日烟花红。讵知静心者，兀坐窥鸿濛。游心太古巢，寤寐云霞中。幽艳适自媚，清芬在无穷。
赋得幔亭峰送张员外还闽中
作者：王称
朝代：明

秋色照海甸，百里青嶙峋。众山如游龙，一峰高出云。昔传武夷君，于兹宴曾孙。鸾飙载河车，来往何缤纷。羽盖云已久，玄赏今尚存。夜深天籁寒，犹疑鹤笙闻。而我昔游览，望之隔尘氛。天影泻潭镜，翠碧明微曛。别来区中缘，汨没摧心魂。兹山不可见，梦寐怀清芬。张侯有仙骨，几年在鸡群。中林赤松期，久负瑶池尊。斯行问初服，访古清溪濆。幻宇结空翠，层崖闭氤氲。棹歌九曲来，馀声振衣巾。玉女或可讯，为余谢天真。
赋得花影
作者：王称
朝代：明

欲拂更纷纷，空香寂不闻。乱迷芳蝶梦，轻护锦苔纹。衬月笼书幌，因风飏舞裙。莫移庭下步，蹴碎一阶云。
赋得边城雪送行人胡敬使灵武
作者：王称
朝代：明

万里敦煌道，三春雪未晴。送君走马去，遥似踏花行。度迹迷沙远，临关讶月明。故乡飞雁绝，相送若为情。
赋得郎官湖送萧长史
作者：王称
朝代：明

郎官不见今已久，平湖谁泛郎官酒。芳尊空负东园花，落日长悬汉城柳。送君扁舟湖上过，荆云郢树胜槩多。槩风十里留孤棹，细雨三湘送晚波。谪仙祠古何寥寞，郎官佳句谁继作。羡君雅调希昔贤，湖中早望寄来篇。
赋得钓龙台送友人还闽
作者：王称
朝代：明

九原鹿迹何茫茫，五星东井熙炎光。无诸功成裂汉土，组练三千还故乡。当时筑台青冥中，閒来垂钓沧江龙。屠龙技成去不返，至今百粤山河空。台外苍山落平楚，台下江流自今古。野水荒烟古戍寒，落日精灵尚来去。过客凭高眺远鸿，可怜何处听歌钟。愁云偏结谢端渚，海月长悬薛老峰。故人旧隐螺江侧，曾共吟秋吊陈迹。此日南归兴不穷，别后登台好相忆。
赋得骢马送黄采巡按北京兼寄萧福王选二豸史
作者：王称
朝代：明

锦勒玉花骢，长鸣向北风。已看千里去，坐觉万群空。喷玉燕山远，鸣銮蓟水通。使君同揽辔，早晚奏奇功。昔年游海上，晚岁住京华。肘秘盘囊诀，炉存伏火砂。进方亲御扆，种药借邻家。欲问庐山杏，年来几度花。
赋得骢马送黄采巡按北京兼寄萧福王选二豸史 其二 赠御医蒋彦文
作者：王称
朝代：明

昔年游海上，晚岁住京华。肘秘盘囊诀，炉存伏火砂。进方亲御扆，种药借邻家。欲问庐山杏，年来几度花。
赋得骢马送黄采巡按北京兼寄萧福王选二豸史·其一
作者：王称
朝代：明

锦勒玉花骢，长鸣向北风。已看千里去，坐觉万群空。喷玉燕山远，鸣銮蓟水通。使君同揽辔，早晚奏奇功。
赋得龙江送萧御史
作者：王称
朝代：明

君不见龙江水流东到海，天堑由来知几代。三月春潮绕帝城，喷雪鸣涛走澎湃。往事流残落照中，六朝遗迹恨无穷。清时不用限南北，万国梯航此日通。烟开目极澄波渺，海门一点孤帆小。势吞九派落云间，雄浸三山出天表。江上潮来一送君，中流宛见绣衣新。青年好遂澄清志，莫羡当时击楫人。
赠冯参议贵冯以给事中从军交阯擢任其职
作者：王称
朝代：明

平芜古堞晚萧萧，秋尽炎荒草不凋。北望休嗟边徼远，南来已见瘴烟消。受恩部节分清要，托顾专城协上寮。海国诸生多在席，中朝老将半回貂。文雄惯草军门檄，地僻曾迂使者轺。万里正看抟羽翼，一枝从此诧鹪鹩。座中论侠心逾壮，幕下延材气不骄。会见徵书还贾谊，未应投笔羡班超。愧余感遇情初洽，念尔相逢意独饶。孤馆疗除频见过，遐方溽暑不辞歊。呼童日午寻茶臼，隔壁时来问醴瓢。正喜词华泉倒峡，俄惊岁月斗旋杓。星河耿耿当窗见，岛树依依入望遥。一曲剑歌何处写，不堪听尽海门潮。
赠吴六
作者：王称
朝代：明

少年结客游五陵，布衣落魄喜谈兵。是时氐羌杀主将，边庭一夕烟尘生。当筵意气许君死，饮血报仇为知己。一生猿臂挽两弧，三尺鱼肠走千里。穷秋绝漠羽书飞，轻身陷阵解重围。眼看旄头关塞落，手持虏首辕门归。帐下三杯跃紫燕，众中万岁瞻白衣。功成幕府失姓字，扁舟归钓沧江湄。尔来时平复何有，万事蹉跎付杯酒。昔年莲锷吐星铓，今日茅茨闭虚牖。丈夫感激惊心魂，平原食客有谁存。临风夜夜吊孤月，长歌击筑声俱吞。閒来遇我何所为，未言往事先凄其。鬓毛零落已如此，心迹悠悠谁复知。
赠妓
作者：王称
朝代：明

白雪调歌曲，芳兰托慧心。舞回香影乱，笑掩黛痕深。夜月牵情梦，秋鸿觅断音。江舟司马泪，曾为一沾襟。竹枝歌送君，锦瑟不堪闻。欲识芳心恨，愁将宝带分。碧峰留黛墨，秋水学湘裙。明日阳台上，空瞻一段云。
赠妓·其一
作者：王称
朝代：明

白雪调歌曲，芳兰托慧心。舞回香影乱，笑掩黛痕深。夜月牵情梦，秋鸿觅断音。江舟司马泪，曾为一沾襟。
赠妓·其二
作者：王称
朝代：明

竹枝歌送君，锦瑟不堪闻。欲识芳心恨，愁将宝带分。碧峰留黛墨，秋水学湘裙。明日阳台上，空瞻一段云。
赠李进士
作者：王称
朝代：明

自古镡津腾宝剑，尔家况住湛卢峰。盘根此日方看试，白日青天见跃龙。
赠李道士
作者：王称
朝代：明

大朴已散玄风浇，函关紫气腾赤霄。迩来蓬壶几清浅，孙枝秀出何飘飘。君从胡来载云轺，仙裾摇曳凌晨朝。紫皇天上吹碧箫，左揖羡门右松乔。东祈若华寿西母，麻姑绿鬓颜未凋。有时驭列缺、携招摇，頫降昆吾丘，饮我长生瓢。霓为铃兮风为马，白日羽翰何翛翛。吾将挈日月以观乎无始，与夫子兮游遨。
赠童将军
作者：王称
朝代：明

圣德垂文统，开疆仗武臣。熊罴偏兆渭，崧岳再生申。控节三边静，讴歌万国春。策勋来汗马，剖劵寄雄闉。何处推名阀，淮阳识异人。起家龙剑旧，锡命虎符新。略地功名在，专城宠渥臻。朔方推邓禹，南土戴曹彬。事业谁能拟，贤郎更绝伦。凤毛看鸑鷟，骥种得麒麟。勇略仍无匹，雄韬动有神。声名传此日，光彩擅常陈。阃外今无事，边陲早控尘。辘轳閒夜月，睥睨倚秋旻。国士延毛遂，华筵召郤诜。五羊流美颂，百粤仰深仁。自笑飘蓬客，难同入幕宾。辕门叨接猛，斗篆未誇秦。王粲登楼处，相如作赋晨。不因知己恋，谁作浪游身。伏枥心犹壮，挛鞲气未驯。素书如可试，黄石旧为邻。
赠羽林翟大
作者：王称
朝代：明

十二羽林郎，星文映上苍。承恩当列仗，走马出长杨。夜宿平康里，春游侠客场。袖中徐匕首，万里报君王。
赠辽阳僧慧峰
作者：王称
朝代：明

上人出家绝世缘，少小入山今几年。悟得真空无住著，手探浊海神珠圆。草衣百结幽岩里，昼拾松花饮泉水。野性无心狎涧麋，大法时谭听山鬼。辽海苍苍接远天，居人渔猎厌腥膻。山中有僧谁解识，长日安禅祇晏眠。此生自笑机缘薄，欲接微言解群缚。昨夜中峰礼白云，唯见诸天宝花落。
赠阃帅张镒
作者：王称
朝代：明

将军簪弁旧名门，奕叶曾承雨露恩。汗马楼船成往事，玉符金劵至今存。节旄正倚雄边重，弓剑休嗟瘴海昏。早晚冯唐劳帝想，定从白下候归轩。
车遥遥
作者：王称
朝代：明

车轮何遥遥，西上长安道。不见车中人，空悲道傍草。君行日已远，恩爱难自保。忧来当何如，一夕梦颠倒。岂无中山酒，一浣我怀抱。但恐三春华，颜色不再好。车声何粼粼，风吹马蹄尘。愿随马蹄尘，飞逐君车轮。
辨诬代常山吴权作
作者：王称
朝代：明

相逢白昼间，岂尽攫金者。亦有披裘生，采芝当盛夏。东陵高西山，孰辨真与假。长睇天地间，兹怀向谁写。不疑怀直躬，取惑在同舍。白璧栖青蝇，可损连成价。大夫垂贞观，庶雪覆盆下。
过旧游有感
作者：王称
朝代：明

湿云如醉护轻尘，黄蝶东风满四邻。新绿只疑销晚黛，落红犹记掩歌唇。舞楼春去空残日，月榭香飘不见人。欲觅梨云仙梦远，坐临芳沼独伤神。
过昆陵怀浦舍人源
作者：王称
朝代：明

昆陵烟树晚依依，短径行寻到夕晖。吟舍空馀秋草没，故园时见野禽飞。晋宫词笔应谁继，圣代才名似子稀。此日怀君何处写，临风惟有一沾衣。
过梅关
作者：王称
朝代：明

五岭壮炎服，兹关胜独超。舄留南斗近，剑侍北风遥。夜舣商人棹，晨经使者轺。清时閒柝吏，山水自萧条。
过武夷约游不果
作者：王称
朝代：明

扁舟下溪口，薄暮烟沉沉。群峰暝色厚，九曲寒流深。不见幔亭君，徒怀笙鹤音。云霞结飞梦，风雨生平林。半生慕山名，十年阻登临。长悬紫宫恋，未遂沧溟心。岂伊真仙源，避我岩迹侵。回桡发长啸，起坐鸣吾琴。
过清远峡
作者：王称
朝代：明

两山夹飞流，曲折始东走。排空殷崩雷，出峡去愈骤。商人数畏津，渔子骇奔溜。回澜乍窥渊，迸濑乱泄窦。上当群石争，下及众川漱。势齐龙门险，雄长碣石右。惜哉神禹功，奠画远莫究。遂令五岭南，别与万灵斗。我行一停舟，适值风雨候。崩腾心为徨，滉瀁目已瞀。篙师戒前征，薄暮不敢逗。开蓬讶惊湍，宛若群鹭簉。乃知造化神，兹寔亘宇宙。三复忠信言，呼酒聊独侑。
过董江台怀从范
作者：王称
朝代：明

陈君才八斗，何谢建安人。不折月中桂，谁怜泉下身。高台枕流水，故业委荒蓁。忽听山阳笛，凄清满四邻。
过道源书院谒濂溪祠
作者：王称
朝代：明

百家骋异说，圣道汨其真。运极理必反，光岳生斯人。手探阖辟枢，示我动静根。绝绪既有授，再见宣人文。二贤韡华萼，中州仪凤麟。遂开濂洛流，远接洙泗津。大哉作圣功，叠叠光后尘。我昔披图书，玩读忘苦辛。微言冀可会，弱质惭弗振。况经讲道邦，仰止希先民。其如睹光霁，众草閒庭春。晨兴策我马，迟暮膏吾轮。逸轨尚可驾，敢云替斯勤。
过铁瓮城
作者：王称
朝代：明

大江东去浩无穷，江上孤城势最雄。天地今逢王业盛，山河曾笑霸图空。寒潮落尽春云白，沙鸟飞来夕照红。欲访遗踪寻海岳，月明跨鹤共凌风。
远游曲
作者：王称
朝代：明

蟭螟栖蚊睫，鲲鹏运天渊。看来小大各有适，人生出处同所然。苏秦未佩六国印，一身落魄谁相问。相如去蜀谒武皇，高车四马生辉光。以兹感慨慕昔人，起秣吾车膏吾轮。出门仰天发长笑，宁辞断梗随风尘。朝趋枫陛谒明主，夕掌兰台作贵臣。自谓半生有奇遇，从閒因献甘泉赋。雕虫小技何足誇，白日天光屡回顾。朝回敕赐飞龙驹，玉勒光辉骄道隅。雕筵象几进绮食，不但醉饱同侏儒。君不见汉家主父宁久贫，买臣无复恒负薪。当时妻子笑相薄，一朝四海来相亲。闵生寂寞困藜莠，荣期憔悴蒙埃尘。请君试听远游曲，何必长为？亩民。
远游曲
作者：王称
朝代：明
体裁：古风

蟭螟栖蚊睫，鲲鹏运天渊。看来小大各有适，人生出处同所然。苏秦未佩六国印，一身落魄谁相问。相如去蜀谒武皇，高车四马生辉光。以兹感慨慕昔人，起秣吾车膏吾轮。出门仰天发长笑，宁辞断梗随风尘。朝趋枫陛谒明主，夕掌兰台作贵臣。自谓半生有奇遇，从閒因献甘泉赋。雕虫小技何足誇，白日天光屡回顾。朝回敕赐飞龙驹，玉勒光辉骄道隅。雕筵象几进绮食，不但醉饱同侏儒。君不见汉家主父宁久贫，买臣无复恒负薪。当时妻子笑相薄，一朝四海来相亲。闵生寂寞困藜莠，荣期憔悴蒙埃尘。请君试听远游曲，何必长为�亩民。
退朝左掖闻莺追和郑纪善之作
作者：王称
朝代：明

帝城春早觉春和，朝罢莺声送佩珂。文羽不随天仗散，调音偏傍上林多。娇连茝石花前听，响杂云韶柳外过。却忆故园芳树底，停杯为尔罢狂歌。
送人之昆陵
作者：王称
朝代：明

兴尽一杯酒，相看欲别时。孤帆乘吹发，一雁度江迟。千古兰陵令，秋风季子祠。胜游多感慨，为尔寄遐思。
送人之蜀郡守
作者：王称
朝代：明

闻道蚕丛国，西连汉陇平。三年怀紫袖，万里慰苍生。夜月巴川静，秋风锦水清。请看霜锷试，莫使雪山倾。
送人令南海
作者：王称
朝代：明

二月都门柳，那堪绾别离。双凫舞日下，匹马到天涯。海气沧溟夕，山邮瘴雨时。惟应南海月，千里照相思。
送人以故将召用
作者：王称
朝代：明

秋风大道傍，立马尽馀觞。兴逐孤云远，情随去路长。廉颇思赵士，汉主忆冯唐。莫奏桓伊笛，萧条两鬓霜。
送人归任南海
作者：王称
朝代：明

一曲长歌梁甫吟，百年人事几浮沉。青云北上功名薄，白首南还岁月深。赠别临岐思解剑，归来相忆在鸣琴。江头日夜东流水，欲识滔滔是此心。
送人戍边
作者：王称
朝代：明

玉勒浮云骑，雕鞬明月弓。日边辞帝辇，天际逐沙蓬。百战兵符动，三门将略雄。戈矛明积雪，旌旆叠高风。朔漠穷阴外，幽关落照中。壮怀何以赠，剑气欲吹虹。
送人隐松溪
作者：王称
朝代：明

送尔松溪上，猿声树树闻。夜凉弄溪月，衣上拂松云。
送僧归山
作者：王称
朝代：明

一锡东归雪正深，孤峰片月助禅心。道门亦有参方者，踏遍空花何处寻。
送僧归越中
作者：王称
朝代：明

锡挑龙河云，衣带越溪雨。说法方西来，随缘复东去。松枝偃故房，柏子落庭树。从此上方遥，人间但凝伫。
送刘太守之任福州
作者：王称
朝代：明

海国变民俗，君行领专城。千室岂云小，所志在苍生。烈士慕知己，编民归颂声。驱马登古台，览望穷沧溟。山云拂露冕，海月生霞旌。鄙人旧茅屋，桑梓连鸡鸣。溪流九曲水，门掩三山青。异时偶樵牧，此日惭簪缨。因兹送君去，怅望难为情。
送卓民逸还越中民逸以善书客翰林者三年至是得请告归
作者：王称
朝代：明

送君尊酒发都亭，亭下春深柳色青。别思漫萦风里絮，浮生惯学水中萍。客程兰棹天边远，旧业柴扉海上扃。若向山阴逢道士，也应为写换鹅经。
送友游吴适越
作者：王称
朝代：明

斗酒兴不浅，南游几日回。担囊无俗物，访古及吴台。腰下延陵剑，手中张翰杯。若逢梅福问，相与上天台。
送友还剑上
作者：王称
朝代：明

手把一尊酒，送君白下门。秋风官道傍，落叶何纷纷。念我辞家久为客，京华一日几人别。兹晨慷慨复送君，令人却忆故山云。君家旧在剑溪上，门外双峰宛相向。云屏九曲倚醉过，青山别后近如何。君行漫浪不须久，旧业荒凉风雨后。会予得买南山航，萝径苔矶一相候。
送吕沁州
作者：王称
朝代：明

良材蔽幽壑，大匠终不遗。骅骝困百里，伯乐为之悲。顾无适时材，焉能嗟明时。使君姑苏彦，夙负英俊姿。开口论阿蒙，耻为吴下儿。倏起佐民邑，顿令弦诵施。朝餐戒贪泉，夕寐抱素丝。松柏有贞操，不受霜雪欺。一旦劳誉流，徵书走南陲。衡镜悬大庭，准平良在兹。五马锡中厩，双旌拥前麾。铜鞮古沁源，尚在羊肠西。居人迎露冕，稚子瞻缨绥。行将寄专城，蚤为苏民疲。春风五裤谣，莫遣歌来迟。
送吴生赴闽中
作者：王称
朝代：明

吴生落魄志不羁，世上悠悠那复知。长希一代贤豪士，不学千金游侠儿。三十穷经坐环堵，四壁萧条但榛莽。客路偏惊季子裘，故人谁荐扬雄赋。酣歌击筑不堪闻，中宵起舞思纷纷。功名且付杯中酒，富贵从轻天上云。平生高怀有如此，青眼论交见生死。俗流未足论升沉，丈夫应须有知己。兹行远游何时还，西窥太华浮云间。也知局促蓬蒿底，终然莫掩冲霄翰。
送夏廷简宿怡山兰若
作者：王称
朝代：明

别路绕珠林，秋来落叶深。一灯今夜雨，千里故人心。已觉空门幻，还惊旅况侵。坐闻钟鼓曙，离思转沉沉。
送孤处士归四明
作者：王称
朝代：明

闻说四明路，迢迢隔剡溪。天连沧海阔，树拥白云低。山忆谢公咏，人宜贺监栖。送君从此去，欲使宦情迷。
送平直之沔阳学正
作者：王称
朝代：明

楚泽三秋近，荆门一望开。沔流缘泮入，巫树拥屏来。共讶平当老，谁怜宋玉才。凤歌时有客，狂狷待君裁。
送张谦
作者：王称
朝代：明

东风变碧草，积雪开紫垣。都门集同袍，酌酒送行轩。剑歌一何长，波烈惊心魂。丈夫顾义分，岂为儿女言。名驹出幽隐，枳棘鸣祥鹓。千年值嘉运，万里期腾鶱。昆山固多玉，抵鹊良可悲。群龙方盈庭，子行独何之。空怀径寸珠，粲粲五色辉。相投不相瞩，鱼目甘同归。至宝岂真秘，良材终见希。谁能辨瑜瑾，迟尔黄金闺。醉呼秦淮酒，临岐歌慨慷。吴姬《小垂手》，一曲春风长。扁舟不停桡，去路但茫茫。青山入楚甸，白云思越乡。岂无壮士怀，击节心飞扬。凭将绕朝策，一赠囊中装。海鹤青云姿，岂解司晨鸣。时来暂敛翮，终当游太清。奔鹑复何知，开口笑沉冥。饥来不饮啄，再唳长风生。请看昂藏躯，宁与鸡鹜争。维应瑶台凤，可与蜚英声。故人发白马，翩翩临路歧。腰间脱玉剑，赠子表相思。霜铗尔勿弹，狂歌欲为谁。英风洒毛骨，四座惊别离。别离岂足惜，意气方在斯。何当凌九万，并驾青云归。
送张谦·其一
作者：王称
朝代：明

东风变碧草，积雪开紫垣。都门集同袍，酌酒送行轩。剑歌一何长，波烈惊心魂。丈夫顾义分，岂为儿女言。名驹出幽隐，枳棘鸣祥鹓。千年值嘉运，万里期腾鶱。
送张谦·其五
作者：王称
朝代：明

故人发白马，翩翩临路歧。腰间脱玉剑，赠子表相思。霜铗尔勿弹，狂歌欲为谁。英风洒毛骨，四座惊别离。别离岂足惜，意气方在斯。何当凌九万，并驾青云归。
送张谦其三
作者：王称
朝代：明
体裁：古风

醉呼秦淮酒，临岐歌慨慷。吴姬《小垂手》，一曲春风长。扁舟不停桡，去路但茫茫。青山入楚甸，白云思越乡。岂无壮士怀，击节心飞扬。凭将绕朝策，一赠囊中装。
送张谦其二
作者：王称
朝代：明
体裁：古风

昆山固多玉，抵鹊良可悲。群龙方盈庭，子行独何之。空怀径寸珠，粲粲五色辉。相投不相瞩，鱼目甘同归。至宝岂真秘，良材终见希。谁能辨瑜瑾，迟尔黄金闺。
送张谦其四
作者：王称
朝代：明
体裁：古风

海鹤青云姿，岂解司晨鸣。时来暂敛翮，终当游太清。奔鹑复何知，开口笑沉冥。饥来不饮啄，再唳长风生。请看昂藏躯，宁与鸡鹜争。维应瑶台凤，可与蜚英声。
送徐布政之广东
作者：王称
朝代：明

连山隔星纪，雄藩控边陲。内分青琐彦，远牧沧海涯。春云拥画戟，白日明绣衣。一朝立意气，万里生光辉。都门别同袍，尊酒秋风时。丈夫贵有为，岂作儿女悲。停杯赠马策，脱颖囊中锥。何必守章句，终年困蓬藜。
送戴子义之扬州幕府之作
作者：王称
朝代：明

二月都门柳未眠，行人朝发广陵船。酒酣起舞停鹍奏，惜别临岐赠马鞭。往事玉箫明月夜，江南春雨绿芜天。凭君早慰居民望，莫学青楼觅翠钿。
送文良辅湖广宪副擢广东宪使
作者：王称
朝代：明

玉节重持出禁闱，都门观饯有光辉。三湘晓色随骢马，五岭春云上绣衣。鸟树尽随霜后落，远人多在日边归。会看沧海澄清遍，一鹗横空似子稀。
送显上人还闽中
作者：王称
朝代：明

半生踪迹慕云山，结得真僧住世间。夜宿孤灯邻妙梵，晓随清磬度禅关。心通万法缘俱寂，目泯空华意自閒。此日微官牵物累，更堪江上送师还。
送曾侍讲棨从幸北京
作者：王称
朝代：明

羽林仙仗拥皇圻，凤辇时巡出禁闱。万国歌谣归盛世，两京玉帛望天威。相如扈跸人皆羡，贾谊匡时志不违。明日甘泉还献赋，会令列从有光辉。
送李校尉致仕还江左
作者：王称
朝代：明

雄剑委龙鸣，关河白发生。功成百战后，老去一身轻。夜月桓伊笛，秋风骠骑营。燕歌何处写，曲罢有馀情。
送杜参政之广西
作者：王称
朝代：明

五岭隔南服，舆图亦茫洋。昔为椎髻区，今变冠与裳。荡荡风气开，生齿日富强。丛山薄大海，壮哉封四疆。迩来覃圣仁，幽昧靡不彰。人材上国齿，兵赋擅一方。惟公寄重牧，虎节何辉煌。上以纾国怀，下以抚凋伤。当令寒谷吹，撚指回春阳。桂山方峨峨，桂水亦汤汤。谁与传诵声，千古流芬芳。
送杨世显还温陵兼寄胡郡守童将军
作者：王称
朝代：明

八月江南鸿雁翔，蒹葭夕露凝如霜。典衣沽酒不成醉，游子此时思故乡。故乡别来在何许，秋风吹落桐花树。归梦长悬岭峤云，客衣久翳秦淮雨。以兹慷慨赋式微，都门祖帐送斜晖。舟从扬子江头发，路指严陵滩下归。壶公片月生沧海，紫帽岚光拂翠微。温陵太守兰台客，往日词林见颜色。虎头将军悬辘轳，金尊为尔酒剩沽。到时相见即倾倒，为我问讯今何如。
送林叔亮教授四明
作者：王称
朝代：明

秦淮断雁不堪闻，惆怅官亭一送君。尊酒暂留吴市月，扁舟遥指越溪云。秋来几处寒声早，海上千峰秀色分。帐下诸生相待久，未应寂寞叹离群。
送林大全赴天台县幕
作者：王称
朝代：明

枳棘宿鸾凤，百里淹骅骝。郎官古犹薄，况秉帷幄筹。君如红莲花，艳色閒且幽。芳馨当自扬，岂值浊水流。纫兰世方敦，服艾众所羞。匪无太华仙，置尔玉井头。去去但自保，毋以增烦忧。
送林少府还九江得月字
作者：王称
朝代：明

握手白下门，棹歌莫催发。且沽玉壶酒，共醉金陵月。明日望匡庐，孤舟坐超忽。
送沙子进赴禄州别驾
作者：王称
朝代：明

客舍酒初香，都门柳色黄。一官仍别驾，万里赴炎荒。江路猿声早，山城榕叶凉。远人劳抚字，且勿厌殊方。
送胡处士还豫章
作者：王称
朝代：明

我怀高士风，矫然若游龙。南州久寂寞，水碧青山空。夫子振流俗，清芬千载同。明时弃轩冕，白首栖云松。出门不远适，西到匡庐峰。天风吹衣巾，飘落尘鞅中。倦翮思故林，孤云怀旧踪。角巾洒秋雨，别我金陵东。冠盖饯道周，雕筵进肥醲。挥之一不顾，举目送飞鸿。寒波驶归流，川上落日红。孤鹤倏已远，怅望那能穷。
送胡郡守归泉州
作者：王称
朝代：明

吾君抚城运，治化期虞唐。蔼蔼吉士征，庸庸登庙堂。南风五弦奏，端拱垂衣裳。鹰隼有时击，威凤鸣崇冈。夫子南国秀，乘时亦翱翔。姓字落御屏，久沾雨露香。兹晨按节去，肘后悬金章。春来刺桐花，飘飘点仙装。褰帷出白鹿，竹马夹道傍。愧我斥鴳姿，远逐鹓鹭行。送君都门野，握手神飞扬。云开五湖白，鸟没吴天长。双旌忽不见，酒醒山苍苍。
送蒋大尹
作者：王称
朝代：明

秋来城下柳条稀，祖席官亭醉落晖。小邑弦歌千室远，空林怅别几人归。舟移越渚清砧候，路入吴门驿火微。此去料应承宠渥，临岐何必泪沾衣。
送赵侍郎毅还京
作者：王称
朝代：明

富春江畔草萋萋，旌旆如云铁马嘶。帐下为君斟别酒，京华归梦使人迷。
送赵友同还华亭时水泛三吴
作者：王称
朝代：明

积水渺无际，送君江上还。九峰何处所，迢递白云间。旧业菱荷在，秋风鸥鹭閒。定知三泖月，相见一开颜。
送郑舍人之岭南
作者：王称
朝代：明

祥因散华甸，灵景耀神圻。东序盛玉帛，南面垂裳衣。五岳毕效灵，八荒殚同归。欣欣木德荣，郁郁皇风熙。矞云从何来，欲抱红日飞。微风忽吹去，使我心徘徊。春山黄鸟鸣，离筵醉斜晖。淊淊江汉流，此会当何时。凤凰鸣高冈，载见终来仪。文明正兹日，忽叹知音稀。
送陈将军还镇三河
作者：王称
朝代：明

紫髯将军身七尺，早拜金吾未三十。臂挽雕弧二石强，腰横宝剑千人敌。曾随骠骑过祁连，论赏平蕃功最先。直向交河驰羽檄，肯教烽燧照甘泉。名高飞将传异域，气凌属国雄燕然。百年思刷会稽耻，万里曾屯充国田。迩来移镇三河久，马上黄金垂紫绶。偏裨皆为六郡英，贤豪不数云中守。平原草色猎骑还，雁门雪尽春归后。逻静无传紫塞烟，客来但醉芳尊酒。良时跃马独朝天，阙下相逢思蔼然。久知公子能虚左，苦忆将军恒在边。锦带红缨士如虎，明日都门仍出祖。节钺翩翩不见君，惟见云台天尺五。
送陈熚
作者：王称
朝代：明

池上百草绿，春城黄鸟吟。玉壶清酒与君别，青山去后空云林。问君此行何慷慨，一啸扬眉起沧海。须使功名及早成，莫教绿鬓流年改。拂剑酣歌四座倾，共看仙籍快登瀛。上林奏赋久相待，宣室求贤方未宁。纵醉临岐不知晚，落渚萧萧送归雁。别路云程两地分，目极烟江去帆远。
送陈贡士
作者：王称
朝代：明

陈生江海士，趿履当豪门。五侯少知己，倚剑思平原。海国一相访，别余归故园。杯衔霜夜月，袂拂秋山云。四望大野空，萧萧鸣雁群。意气但自许，离怀何足论。
送马进士之姑塾
作者：王称
朝代：明

门外骊歌不忍闻，城头落叶正纷纷。数尊白下分残雨，一棹青山宿暮云。吴苑砧声霜后急，杜陵秋色雁边分。朝回玉佩成行处，年少心期独忆君。
送黄尊师归华山
作者：王称
朝代：明

我送金华子，西归玉女峰。瑶笙飞一鹤，宝剑佩双龙。人问丹砂诀，天清碧涧钟。遥知骑白鹿，韩众定相逢。
送黄纪事济
作者：王称
朝代：明

宝剑双辘轳，锷吐青芙蓉。临岐一脱赠，恍若腾蛟龙。君行感我怀，起视云海空。百年阅幻境，万里吹飞蓬。登天览馀晖，孰挽濛汜东。诗书古有立，贫贱道何穷。常希日月私，独负雨露功。长卿卧茂陵，不为世所容。季子黑貂敝，当年怨秋风。泥涂困布衣，渭水悲钓翁。山松落涧草，海鹤羞樊笼。大运自古来，俛仰那能终。感兹不成欢，别去何匆匆。城南登高丘，眺远情所钟。一水泻寒练，断云引归鸿。中座击筑心，醉吟气颇雄。兴落远天碧，思染秋山红。睽离自兹始，梦绕青林枫。
送龙河杰首座自五台归将赴天台
作者：王称
朝代：明

偶逐孤云下五台，又携明月上天台。衣传异域曾留偈，枫落长江见渡杯。上界经行人世别，天宫说法梦中回。明朝相忆霞城远，空仰金绳觉路开。
道上观别者
作者：王称
朝代：明

完山有鸣鸟，其声一何哀。死别徒已矣，生离当告谁。圣人出应期，玉烛耀九垓。三殇无怨苛，四表罔不谐。尔行独何之，万里触炎埃。五岭表异服，更邈天一涯。毒蜧？人肌，瘴露冒草莱。荷戈方前驰，夙夜敢怠哉。去去逐行侣，悠悠念中怀。心存长相思，身没沦死灰。愿同六月志，倚轮为徘徊。落日云始暝，长啸悲风来。
道上观别者
作者：王称
朝代：明
体裁：古风

完山有鸣鸟，其声一何哀。死别徒已矣，生离当告谁。圣人出应期，玉烛耀九垓。三殇无怨苛，四表罔不谐。尔行独何之，万里触炎埃。五岭表异服，更邈天一涯。毒蜧�人肌，瘴露冒草莱。荷戈方前驰，夙夜敢怠哉。去去逐行侣，悠悠念中怀。心存长相思，身没沦死灰。愿同六月志，倚轮为徘徊。落日云始暝，长啸悲风来。
邕州
作者：王称
朝代：明

五管推名郡，双江接上游。人家蛮洞晓，山雨瘴烟浮。远客谁青眼，殊方易白头。夜来南极上，分野望牵牛。
醉歌行答郑五迪
作者：王称
朝代：明

人生三十古所立，嗟余落拓竟何有。眼中万事皆等閒，帐下一经空自守。扬雄寂寞人皆羡，长卿憔悴谁相偶。五陵西上事已非，百粤南归岁应久。侯门无分曳长裾，别墅閒来闭虚牖。感怀徒使壮士悲，托交何处论新旧。与君一见即倾倒，握手相驩情颇厚。意气能凌豪士前，风流肯落当时后。每于结客散黄金，纵令负郭无百亩。白社吟来落木秋，青山醉倒芳尊酒。知己终怜水上萍，年光暗掷门前柳。惟有长歌一片心，此日赠君君识否。
醴泉应制时有禧事青禽白鹤先集庆云甘露降
作者：王称
朝代：明

宝筵初建晓苍苍，大驾躬临礼玉皇。白鹤青鸾昭孝感，庆云甘露兆佳祥。更传圣水符前代，忽讶灵源涌上方。玉窦泛春时脉脉，金罍贮月乍泱泱。荐来只拟羞萍实，挹处浑疑剖蜜房。玄酒奠坛同瑩彻，黄流在斝等芬芳。漫誇沆瀣移仙掌，迥谢蒲萄入醉乡。琼液久疏神岛沥，瑶池曾引帝台浆。中元表异还超汉，贞观论功远迈唐。妙绝醍醐班十瑞，嗽馀云母已千霜。冰壶泻罢同欣忭，天乳沾回等寿康。自愧涓微无补报，祗应上祝紫霞觞。
醴泉应制时有禧事青禽白鹤先集庆云甘露降
作者：王称
朝代：明
体裁：七言排律

宝筵初建晓苍苍，大驾躬临礼玉皇。白鹤青鸾昭孝感，庆云甘露兆佳祥。更传圣水符前代，忽讶灵源涌上方。玉窦泛春时脉脉，金罍贮月乍泱泱。荐来只拟羞萍实，挹处浑疑剖蜜房。玄酒奠坛同莹彻，黄流在斝等芬芳。漫誇沆瀣移仙掌，迥谢蒲萄入醉乡。琼液久疏神岛沥，瑶池曾引帝台浆。中元表异还超汉，贞观论功远迈唐。妙绝醍醐班十瑞，嗽馀云母已千霜。冰壶泻罢同欣忭，天乳沾回等寿康。自愧涓微无补报，祗应上祝紫霞觞。
重登岳阳楼望君山
作者：王称
朝代：明

南湖烟水接天流，天际青螺掌上浮。欲吊湘君何处是，不堪重倚岳阳楼。
野田黄雀行
作者：王称
朝代：明

黄雀何翩翩，群飞野田侧。飞鸟自相呼，饮啄仍共适。谁知游侠子，张丸事弹射。腥驱荐鼎俎，腐壤委毛翮。微物何足甄，感念在畴昔。蔡侯富游盘，行乐方未极。安知子发至，一旦殒其国。至哉庄辛谈，可以长太息。不睹黄雀哀，千秋复何益。
长安有狭斜
作者：王称
朝代：明

长安有狭斜，车马相驰驱。被服纨与素，宾从閒且都。金章何煌煌，旄节照四衢。借问从何来，云自许史庐。炙手手可热，炎凉在吹嘘。岂无范驱子，亦有步矩儒。一身困蓬藜，终岁空嗫嚅。秉躬信如矢，不悟世道迂。在昔弦与钩，封侯死道隅。宁知此狭斜，径捷良可趋。微生颇有尚，夙志誓不渝。念无此容颜，策蹇旋吾车。
长歌行
作者：王称
朝代：明

有泪莫泣鲛人珠，有足莫献荆山玉。赤心徒使按剑猜，至宝翻令笑鱼目。千金蹈海称达人，五噫出关西去秦。负刍不复遇知己，空歌白石南山春。楚卿弃相复何有，于陵甘作灌园叟。杂县偶集鲁东门，惆怅胡能事杯酒。长风萧骚百草残，长铗悲歌涕汍澜。金台骏骨久已化，瑶水风波不可攀。畏途羊肠能折轴，缄书为谢云间鹄。海上三花久负期，醉归漫托平原宿。
长沙怀古
作者：王称
朝代：明

孤城独上思徘徊，何似人间苦弃材。寂寞湘南烟雨里，贾生还吊屈生来。
长相思
作者：王称
朝代：明

长相思，乃在瀛洲之上，碧海之涯。阆风蓬壶相蔽亏，琅玕碧草何离离。安期偓佺空有期，五龙起舞鸑鷟随。祥风化日同熙怡，碧桃红杏春满枝。鸾骖鹤驭同遨嬉，我独何为困羁离。弱水三万不可飞，长相思心为悲。
闺思
作者：王称
朝代：明

冷落残筝十指疏，良人远戍近何如。楼头数尽南飞雁，不见辽阳一字书。
闻总戎破敌有作
作者：王称
朝代：明

功成指顾间，一剑定诸蛮。后骑方踰甸，前军已斩关。凶徒应破胆，黎庶渐开颜。麟阁专相待，征旗及早还。